

**"מעורב ירושלמי-ירושלים בריבוי קולות"**





"**הנה מה טוב ומה נעים שבת אחים גם יחד"**

[תהילים קלג]

**מובילי וכותבי המוצר המארגי:**


**יעל קרמני, עדינה דהן, אלה סובוטין, גניה שניידרמן, איריס עצמון, כרמית בן דיין**



**"מעורב ירושלמי - ירושלים בריבוי קולות"**

**רציונל המוצר המארגי**

ירושלים מאגדת בתוכה פסיפס אנושי יהודי מרתק. ירושלים הינה משאת נפשם של יהודים בכל תפוצות העולם. רבי יהודה הלוי כתב על געגועיו לירושלים ממקום מושבו בספרד:



לכל יהודי וישראלי בכל הדורות והגלויות קיימת נקודת חיבור לירושלים, אישית או לאומית, כבירה רוחנית או ממלכתית. חשוב לזכור כי ירושלים לא נתחלקה בין שבטי ישראל, היא נותרה שייכת לכולם: חילונים ודתיים, ספרדים ואשכנזים, ותיקים ועולים חדשים, ימנים ושמאלנים "עיר שחוברה לה יחדיו", המחברת את כולם אל שורשי האמת והנצח של הקיום היהודי. מרגע שנכבשה על ידי דוד מהכנענים ושמה שונה מיבוס לירושלם, ירושלים הפכה להיות חלק משבט יהודה ובנימין ומלכו בה מלכים רק מבית דוד מאז ומתמיד.

הגורם המארגן של בית הספר, ריבוי קולות ביהדות, מבטא ומשקף ככפפה ליד את הפסיפס האנושי היהודי המרתק על כל גווניו ובמוצר זה אנו מבקשים להראות כיצד הוא בא לידי ביטוי בירושלים.

ירושלים נוטה להיות מזוהה עם ריבוי קולות של דתות. באופן טבעי אנשים מתחברים לירושלים כ"עיר הדתות" של היהודים, המוסלמים והנוצרים. במוצר מארגי זה אין ברצוננו להתמקד בהיבט זה. אנו נשקף את ריבוי הקולות **ביהדות** בירושלים העיר ונראה את ההתמודדות של הקולות השונים, את הקשר והאינטראקציה ביניהם, את המגוון והעושר האנושי הנמצא בזרמי היהדות השונים בירושלים וכמו כן את הקשיים העולים מעצם שונותם של הזרמים השונים ביהדות.

מוצר זה יבטא את הערכים המובילים הבית ספריים שלנו: ערכי השייכות, קבלת האחר והשונה והעצמה. על אף שירושלים הינה מקום גאוגרפי, אנו נעמיק ונברר אודות הרכיב הבולט ביותר עבור העם היהודי: ירושלים כסמל רוחני ולא רק כמקום גשמי.

מטרות -על של המוצר המארגי להשפעה על זהות יהודית, ציונית ואזרחית בקרב התלמיד:

1. התלמיד יכיר את קולות הנשים היהודיות בירושלים, מהותן, מעמדן ומשמעותן באמצעות עיסוק בשאלות, סוגיות ודילמות מבנות זהות.
2. התלמיד יכיר את ירושלים כסמל וביטוי ליהדות בריבוי קולות של מגוון הזהויות היהודיות הקיימות בה. ותוך כך יפתח ויטפח את העולם הערכי הקשור בקבלת האחר בדגש על המוטו "חיים ביחד באי הסכמה" ויקשור זאת להבניית זהותו הערכית פנימית

**"מעורב ירושלמי- ירושלים בריבוי קולות" עפ"י מפת המתווה:**

1**. היבט פדגוגי:**

באמצעות המוצר מעורב ירושלמי נוכל להשיג מטרות אלה מתוך מתנ"ה:

1. שילוב ערכי סובלנות זכויות האדם והמאבק בגזענות בהוראת המוצר ודרכי תרבות היהודית ישראלית [מטרה ב' יעד 15]
2. ב. יצירת סביבה לימודית דינאמית משתנה ומאתגרת חשיבה. [מטרה א' 8]
3. טיפוח אקלים מיטבי לחיזוק החוסן והצמיחה האישית ולקידום סובלנות והכלת האחר [מטרה ב' יעד 6]
4. העמקת החינוך הרגשי, הערכי והחברתי וקידום מעורבות אישית וחברתית [מטרה ב' יעד 5]
5. טיפוח זהות וערכי מורשת ייחודיים בתוך מרחב חיים משותף בחברה הישראלית על גווניה, במדינה יהודית, דמוקרטית וציונית ברוח מגילת העצמאות [מטרה ב' יעד 4]

**2**. **השפעת "מעורב ירושלמי- ירושלים בריבוי קולות" על עיצוב זהות התלמידים**

**המוצר יעסוק בדילמות שונות סביב שני ערכים מרכזיים:**

1. התנגשות בין הערכים "קבלת האחר" ו"שייכות" בנושאים הבאים:

הכותל המערבי- הפרדה בין נשים וגברים

סוגיית נשות הכותל

הדרת נשים מהמרחב הציבורי

דתיים וחילוניים

פתיחת מרכזי חנויות בשבת – בעד ונגד

ירושלים העיר שחוברה לה יחדיו – היחס אל המיעוטים בירושלים – למשל החרדים .

**על פי מטרת-העל הראשונה** נתמקד בנשים הבאות: עדינה בר שלום, רחלי איבנבויים, קלרה יונה, סוזן ריקה דניאל נטף, ועוד.

**ועל פי מטרת העל השניה-** נתמקד בערכים מתוך תעודת הזהות הבית ספרית, שייכות וקבלת האחר, המייצגים ת את ירושלים כסמל וביטוי לריבוי הקולות ביהדות.

המוצר יחבר בין הרכיבים האישיים והרכיבים הקולקטיביים כגון, סמלי ירושלים, ירושלים על ציר הזמן, ירושלים כמקום משמעותי בעיצוב הזהות היהודית.

**3. ממקורותינו**

"ירושלים הבנויה כעיר שחוברה-לה יחדו" *~* תהילים קכ"ב פסוק ג'

" כִּי הֶעֱלִתִיךָ מֵאֶרֶץ מִצְרַיִם, וּמִבֵּית עֲבָדִים פְּדִיתִיךָ; וָאֶשְׁלַח לְפָנֶיךָ, אֶת-מֹשֶׁה אַהֲרֹן וּמִרְיָם." [מיכה פרק ו' פסוק ד']

שלושה מנהיגים היו לבני ישראל במדבר. על פי דברי מיכה, הקב"ה רואה את מרים כשליחה שוות ערך למשה ואהרן בתהליך יציאת מצרים"

**4**. **הערכה ומשוב**

\*אילו כלים ומחוונים נפתח לבדיקת השפעת מגוון הקולות ביהדות בירושלים - על זהות התלמידים?

1. מחוונים- שאלות משוב לתלמידים, להורים ולמורים.

2. מסמך עמדה לפני ואחרי - החשיפה למגוון הקולות ביהדות בירושלים- ככלי לבדיקת ההשפעה על הזהות.

**5. תרבות ישראל ומורשתו**

\*אילו טקסטים הלקוחים מתרבות ישראל ומורשתו ישולבו בטקסטים הנלמדים?

* ירושלים כסמל של חיבור - עיר בירה ומרכז רוחני. "'ירושלים הבנויה כעיר שחברה לה יחדיו' - עיר שהיא עושה כל ישראל חברים" (ירושלמי חגיגה פ"ג ה"ו)
* שירת ירושלים

כפי שהתפילה היהודית כינסה את הקהילה היהודית למרכז אחד בעבר, כיום ירושלים מכנסת סביבה את מיגוון הקולות ביהדות. ירושלים מבטאת נראטיב וערך, מייצרת תחושת המשכיות ושייכות ומכילה בתוכה הדהודים מן העבר וגם חזון לעתיד. הבחירה בנקודת המוצא של ירושלים כמקום תהווה מסד עליו ניתן יהיה לפתח דיון חינוכי בשאלות של זהות ושייכות לישראל ככלל ולירושלים בפרט.

**6. מפתח הל"ב וכישורי חיים**

\*כיצד לימוד על מגוון הקולות ביהדות- בירושלים עשוי לתמוך בתוכניות ערכיות-חינוכיות?

מהלכים המוצעים לדיון ולפעילות בכיתה ה' בזיקה לערך "הכבוד":  
"סיפורו של מקום בירושלים":  
**http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif**[**מבוא**](http://meyda.education.gov.il/files/Yesodi/MafteachHalev/Eyar/iar_e_2_mavo.doc)  
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif יחידה 1: [ירושלים - קשרים ומשמעויות](http://meyda.education.gov.il/files/Yesodi/MafteachHalev/Eyar/iar_e_2_1.doc)   
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif יחידה 2: [הצגת מקומות ואתרים בירושלים מזווית ראייה אישית](http://meyda.education.gov.il/files/Yesodi/MafteachHalev/Eyar/iar_e_2_2.doc)  
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif יחידה 3: [עזרים לדובר המציג את "סיפורו של מקום בירושלים"](http://meyda.education.gov.il/files/Yesodi/MafteachHalev/Eyar/iar_e_2_3.doc)  
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif יחידה 4: [עזרים למאזינים למתן משוב מקדם](http://meyda.education.gov.il/files/Yesodi/MafteachHalev/Eyar/iar_e_2_4.doc)   
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif [**עזרים לפעילות**](http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/111534/iar_d_2_azarim1.doc)

**נקודות ציון בלוח השנה - יום ירושלים**  
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif ["מכבדים את השונות... מחזקים את האחדות"](http://meyda.education.gov.il/files/Yesodi/MafteachHalev/Eyar/iar_e_4.doc)   
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif [בונים את "ירושלים של כבוד" - פעילות להעשרה](http://meyda.education.gov.il/files/Yesodi/MafteachHalev/Eyar/iar_e_yerushalim_kavod.doc)

**מעגל החיים הקהילתי** -   
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif ["רעיונות לפעילויות קהילתיות בזיקה למעגלי הליבה"](http://meyda.education.gov.il/files/Yesodi/MafteachHalev/Eyar/iar_e_kehila.doc)   
http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif ["רעיונות לפעילויות בנושא ירושלים בשיתוף הקהילה"](http://meyda.education.gov.il/files/Yesodi/MafteachHalev/Eyar/iar_e_yerushalim.doc)

http://cms.education.gov.il/NR/rdonlyres/64173E2E-12FD-4BB9-9B5F-EDAAAEE19FD1/69630/word4.gif [רשימת ספרי קריאה בדגש על הערך/המיומנות החודשי/ת](http://meyda.education.gov.il/files/Yesodi/MafteachHalev/Eyar/iar_e_sfarim.doc)

7**. פרופיל ונראות בששת תחומי החיים**

\*כיצד נערוך את החיבורים בין הטקסטים הנלמדים לבין הליבה הערכית של ביה"ס

פירוט בטבלה המארגית שתבוא בהמשך.

8. זמן ומקום

\*מהם השיקולים בבחירת הטקסטים?

זמן- יום שחרור ירושלים/ יום ירושלים

מקום- אתרי ירושלים-המזמנים דיון במגוון הקולות ביהדות בירושלים כגון:

בית הכנסת הגדול, הכותל, שכונות בירושלים בזיקה מובהקת לקול ספציפי ביהדות.

המערכים יכללו טקסטים ושאלות של בירור זהות ,שימוש בפדגוגיה של השאילה, שאלות שמייצרות שיח זהות בין רכיבי הזהות הפנימיים של התלמיד, המתחבר לרכיבי הזהות הקולקטיביים שלנו כעם ישראל.

**ירושלים בריבוי קולות - טבלה מארגית**

|  |  |  |  |  |
| --- | --- | --- | --- | --- |
| **התחום הלימודי:** | | | | |
| **נוסחת העבודה** | **הגורם המארגן** | **ערכים** | **חזון בית הספר** | |
| **העצמה אישית, עבודת צוות ויצירתיות**  יבואו לידי ביטוי בלמידה בחברותא של דפי הלימוד, והכנת תוצרים בעקבות דפי הלימוד כאשר התל' ייזמו ויבחרו את דרכי ההבעה האישיים שלהם. | **יהדות בריבוי קולות**  הגורם המארגן יבוא לידי ביטוי ביתר שאת במוצר זה במגוון הטקסטים מתחום היהדות, הציונות והאזרחות באמצעות הגיוון בחברה הישראלית ובדרכן האמיצה ופורצת הדרך של נשים בירושלים במגוון תחומים בחברה ותרומתן העמוקה. | **שייכות,קבלת האחר**  המרחבים של דפי הלימוד והדילמות יזמנו את בירור הזהות האזרחית, היהודית והציונית של התל' ויעמיקו את תחושת השייכות והזיקה לירושלים עיר הבירה. כמו כן התל' ייחשפו וידונו בסוגיות ודילמות שיעמיקו את ההבנה והחשיבות של קבלת האחר בחברה. | **"תפיסה יהודית ציונית, ערכית ומכילה "**  **"מתחנכים מתוך שוויון, הרגשת נוחות, פתיחות, כבוד, אהבת הרֵעַ וקבלת האחר"**  הלמידה בחברותא תמחיש את היהדות המכילה והערכית, חשיפה לטקסטים מהתחום האזרחי והדמוקרטי יאפשרו מרחב לבירור ולשאלות על שוויון וזכויות נשים וריבוי הקולות ביהדות | |
| **מטרות בתחום הלימודי:**   1. התלמיד ייחשף לדמויות נשיות במגוון הזרמים ביהדות כמודלים לחיקוי של העצמה אישית, השפעה והנהגה חברתית. 2. התלמיד ייחשף למגוון הזרמים ביהדות הקיימים בירושלים, למאפייניהם, לשונה ולדומה ביניהם. [רפורמים, אורתודוקסים, קונסרבטיביים, חילוניים] 3. התלמיד ייחשף לטקסטים המפתחים את עולמו הערכי בדגש על הערכים קבלת האחר ושייכות. | | **מטרות להבניית זהות יהודית-ציונית-אזרחית**:   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים ויוצרים שפה בית ספרית משותפת. 3. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר. 4. הנכחת ריבוי קולות באמצעות שילוב של טקסטים יהודיים, ציוניים ואזרחיים בלימוד דפי הלימוד בהלימה למטרות המוצר. | | |
| **פעולות להשגת המטרות**:  הקמת מרכז –למידה לנשים מובילות ומשפיעות כמודלים של הנהגה והובלה חברתית משמעותית וכן, המרכז יבטא את המגוון ביהדות ואת ריבוי הקולות שלו בירושלים.  **ידע:** דפי הלימוד  **חוויה**: הלמידה בחברותא  **עשייה**: הקמת מרכז הלמידה, הכנת תוצרים במגוון דרכי הבעה אישית כגון, הצגה, ראיון, הכנת פוסטר על הנשים, פיסול. | | | | |
|  | | | | |
| **התחום החברתי:** | | | | |
| **נוסחת העבודה** | הגורם המארגן | ערכים | | חזון בית הספר |
| **העצמה אישית, עבודת צוות ויצירתיות**  יבואו לידי ביטוי בלמידה בחברותא של דפי הלימוד, והקמת מרכז הלמידה | **יהדות בריבוי קולות**  הגורם המארגן יבוא לידי ביטוי ביתר שאת במוצר זה במגוון הטקסטים מתחום היהדות, הציונות והאזרחות באמצעות הגיוון בחברה הישראלית ובדרכן האמיצה ופורצת הדרך של נשים בירושלים במגוון תחומים בחברה ותרומתן העמוקה. | **שייכות,קבלת האחר**  המרחבים של דפי הלימוד והדילמות יזמנו את בירור הזהות האזרחית, היהודית והציונית של התל' ויעמיקו את תחושת השייכות והזיקה לירושלים עיר הבירה. כמו כן התל' ייחשפו וידונו בסוגיות ודילמות שיעמיקו את ההבנה והחשיבות של קבלת האחר בחברה. | | **"תפיסה יהודית ציונית, ערכית ומכילה "**  **"מתחנכים מתוך שוויון, הרגשת נוחות, פתיחות, כבוד, אהבת הרֵעַ וקבלת האחר"**  הלמידה בחברותא תמחיש את היהדות המכילה והערכית, חשיפה לטקסטים מהתחום האזרחי והדמוקרטי יאפשרו מרחב לבירור ולשאלות על שוויון וזכויות נשים וריבוי הקולות ביהדות |
| **מטרות בתחום החברתי:**   1. **מרכז הלמידה אודות נשים פורצות דרך והמארג האנושי המגוון ביהדות בירושלים –** הקמת מרכז הלמידה יוביל להזדהות חברתית עם הנשים פורצות הדרך ומכאן למוטיבציה לעשייה חברתית מובילה ומשותפת תוך הכלה של מגוון הקולות ביהדות בפרט בירושלים. העשייה המשותפת תבוא ממקום מכבד של מגוון הרעיונות שהתלמידים מעלים. 2. **דפי הלימוד בחברותא –** הלמידה בחברותא של דפי הלימוד המשותף-ביחד, יובילו את התל' לשיח רב-פנים וקולות ולבסוף לחיים ביחד באי הסכמה וכן **חיבור לערכים חברתיים- ערכיים של תעודת הזהות הבית ספרית**, שהטקסטים מעלים. | | **מטרות להבניית זהות יהודית-ציונית-אזרחית**:   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים ויוצרים שפה בית ספרית משותפת. 3. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר.   הנכחת ריבוי קולות באמצעות שילוב של טקסטים יהודיים, ציוניים ואזרחיים בלימוד דפי הלימוד בהלימה למטרות המוצר. | | |
| **פעולות להשגת המטרות:**   1. **ידע:** טקסטים העוסקים בעשייה חברתית, מעורבות חברתית וקבלת האחר. 2. **חוויה**: התל' יהיו חלק מצוות היגוי וחשיבה של הקמת המרכז ויהיו פעילים בהקמתו. 3. **עשייה**: הקמת המרכז תהווה מקום לביטוי של שונות בין התלמידים ושוויון הזדמנויות. | | | | |
|  | | | | |
| **התחום הקהילתי:** | | | | |
| **נוסחת העבודה** | **הגורם המארגן** | **ערכים** | | **חזון בית הספר** |
|  |  |  | |  |
| **מטרות בתחום הקהילתי:**   1. **מרכז הלמידה אודות נשים פורצות דרך והמארג האנושי המגוון ביהדות בירושלים –** ההורים יוזמנו לחניכת מרכז הלמידה . חניכה היא חד פעמית. כאן צריך לפרט עשייה מתמשכת. 2. **דפי הלימוד בחברותא –** ההורים ילמדו בחברותא עם התלמידים דף לימוד משותף. | | **מטרות להבניית זהות יהודית-ציונית-אזרחית:**   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים ויוצרים שפה בית ספרית משותפת. 3. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר.   הנכחת ריבוי קולות באמצעות שילוב של טקסטים יהודיים, ציוניים ואזרחיים בלימוד דפי הלימוד בהלימה למטרות המוצר. | | |
| פעולות להשגת המטרות:   1. **ידע:** מרכז הלמידה כמקור של ידע, חשיפה, חוויה ולמידה. 2. **חוויה**: לימוד משותף הורים וילדים, סיור במרכז הלמידה. 3. **עשייה**: ההורים יתנו משוב לחוויה שחוו במרכז הלמידה ובלמידה המשותפת. | | | | |
|  | | | | |
| **התחום התרבותי:** | | | | |
| **נוסחת העבודה** | **הגורם המארגן** | **ערכים** | | **חזון בית הספר** |
| **העצמה אישית, יצירתיות**  הללו יבואו לידי ביטוי בהקמת מרכז הלמידה והכנת חוברת נשות המופת לאחר מחקר מקיף. | **יהדות בריבוי קולות**  הגורם המארגן יבוא לידי ביטוי בערכים התרבותיים שהנשים מייצגות וכן במרכז הלמידה שיבטא וימחיש את ריבוי הקולות ביהדות בירושלים. | **שייכות, קבלת האחר- הכלה**  חקר התרבות של דמויות מופת של הנשים, וחשיפה לטקסטים בנושא יהדות בריבוי קולות בירושלים. | | **"מתחנכים מתוך שוויון, הרגשת נוחות, פתיחות, כבוד, אהבת הרֵעַ וקבלת האחר"** החזון הבית ספרי יתבטא בחקר והעמקה בתרבות האישית של הדמויות פורצות הדרך והפסיפס האנושי היהודי הירושלמי. |
| **מטרות בתחום התרבותי:**   1. **מרכז הלמידה אודות נשים פורצות דרך והמארג האנושי המגוון ביהדות בירושלים – הקמת המרכז אודות ירושלים וחיבור חוברת הנשים יביאו לידי ביטוי** את התרבויות השונות ואת ההיבט האישי-תרבותי של התלמידים. 2. **דפי הלימוד בחברותא –** ישקפו תרבויות שונות על היבטיהן המגוונים ויספקו למידה רבת היקף ומעמיקה בהלימה למטרות המוצר. | | **מטרות להבניית זהות יהודית-ציונית-אזרחית:**   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים 3. יצירת שפה בית ספרית משותפת. 4. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר. | | |
| **פעולות להשגת המטרות:**   1. **ידע:** 2. **חוויה:** 3. **עשייה:** | | | | |
|  | | | | |
| **התחום הפיסי:** | | | | |
| **נוסחת העבודה** | **הגורם המארגן** | **ערכים** | | **חזון בית הספר** |
| **העצמה אישית, עבודת צוות ויצירתיות**  הדרכה של התלמידים במרכז הלמידה לכלל הבאים בשעריו – באמצעות מצגות, סרטונים, דפי לימוד ןכיוצא בזה. הללו יביאו לידי ביטוי העצמה ויצירתיות. | **שייכות, קבלת האחר, עצמאות ואחריות** –  ערכים אלו יבואו לידי ביטוי בפעילות המשותפת בהקמת המרכז ובהכנת החוברת ובמערך הסברה לאורחים המגיעים למרכז ולתלמידי בית הספר. | **יהדות בריבוי קולות**- יבוא לידי ביטוי בדפי הלימוד, בחוברת ובמרכז הלמידה. | | **העצמה אישית**-הערך יבוא לידי ביטוי בחשיבה ובהקמה של מרכז הלמידה **יצירתיות-** תתבטא במגוון הרעיונות והדרכים לביצועם שיעלו התלמידים שיעבדו בשיתוף פעולה מלא ממקום מכבד למגוון הדעות. |
| **מטרות בתחום הפיסי:**   1. **מרכז הלמידה אודות נשים פורצות דרך והמארג האנושי המגוון ביהדות בירושלים –** המרכז יהיה מעוצב באוריינטציה לנוף הירושלמי , עם מידע במגוון טקסטים בהלימה למטרות המוצר. דמותו של המרכז תתוכנן על ידי צוות היגוי של מורים ותלמידים. 2. **חוברת –** "נשים פורצות דרך ירושלמיות" – [שם זמני – ייקבע בעזרת צוות ההיגוי המשותף],בה יתוארו מפעל חייהן של הנשים ותרומתן לחברה בהלימה לערכים של תעודת הזהות הבית ספרית. התלמידים יביעו בדרך אישית את הזדהותם עם הדמות ואת הערך אליו התחברו. 3. **מה עם קיר הכותל שדיברנו עליו בחזית בית ספר?** | | **מטרות להבניית זהות יהודית-ציונית-אזרחית**:   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים 3. יצירת שפה בית ספרית משותפת. 4. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר. | | |
| **פעולות להשגת המטרות:**   1. **ידע:** המרכז מזמן מרחבי למידה מגוונים ומעשירים 2. **חוויה:** הלמידה במרכז הינה חווייתית ומעשירה במגוון דרכים ואמצעים להמחשה ולהעמקה. 3. **עשייה**: הדרכה, העשרת המרכז ברעיונות יצירתיים ומגוונים. | | | | |
|  | | | | |
| **התחום הארגוני:** | | | | |
| **נוסחת העבודה** | **הגורם המארגן** | **ערכים** | | **חזון בית הספר** |
| **העצמה אישית, עבודת צוות, יצירתיות**  יוצגו בשיתוף של התלמידים בהקמת מרכז הלמידה ועיצוב דמותו. | **יהדות בריבוי קולות**  יתבטא במערכים המובנים ומרכז הלמידה אודות השפעת הנשים בירושלים וריבוי הקולות ביהדות בה. | **עצמאות ואחריות**  יומחשו בביצוע תכנית הלמידה שנקבעה וכך תתאפשר למידה סדירה ועקבית. | | **"עולמו הפנימי של התלמיד, רווחתו אישיותו הענקת אקלים רגשי מיטבי לעיצוב בחירותיו ולמיצוי יכולותיו"** הקצאת שעות הלמידה בצורה מובנית ועקבית, ותכנון הלמידה יאפשרו אקלים רגשי מיטבי ויביאו לידי ביטוי את מיצוי יכולותיו בצורה מיטבית ותתאפשר למידה משמעותית לבירור זהות אישית. |
| **מטרות בתחום הארגוני:**  **1. מרכז הלמידה אודות נשים פורצות דרך והמארג האנושי המגוון ביהדות בירושלים –** מובילי המוצר וצוות היגוי של תלמידים ייפגשו בשעת בשעת מפתח הלב לחשיבה משותפת על עיצוב דמותו של מרכז הלמידה.  לכל כיתה תוקצה שעה במערכת שבה היא תכנס למרכז הלמידה ללמידה חווייתית.  **2.**– **החוברת "נשים פורצות דרך ירושלמיות"** – תילמד בשעת מארג בשנה הבאה. את זה תצטרכו להשלים בהשתלמות. | | **מטרות להבניית זהות יהודית-ציונית-אזרחית:**   1. העמקה בשאלות זהות אישית וחברתית בעזרת דפי הלימוד ובעזרת החשיפה לטקסטים מגוונים אודות נשים פורצות דרך בירושלים ולמגוון הזרמים ביהדות הקיימים בירושלים. 2. יצירת מרחבים לשיח מברר זהות המחבר בין ערכי בית הספר ובין הערכים העולים מן הטקסטים 3. יצירת שפה בית ספרית משותפת.   הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר.   1. הנכחת ריבוי קולות בדילמות שיעלו מתוך הטקסטים של דפי הלימוד בהלימה למטרות המוצר. | | |
| **פעולות להשגת המטרות:**   1. **ידע:** המרכז מזמן מחבי למידה מגוונים ומעשירים 2. **חוויה:** הלמידה במרכז הינה חווייתית ומעשירה במגוון דרכים ואמצעים להמחשה ולהעמקה. 3. **עשייה**: הדרכה, העשרת המרכז ברעיונות יצירתיים ומגוונים. | | | | |
|  | | | | |

מטרות לימודיות:

1. התלמיד ייחשף לדמויות נשיות במגוון הזרמים ביהדות כמודלים לחיקוי של העצמה אישית, השפעה והנהגה חברתית.
2. התלמיד ייחשף למגוון הזרמים ביהדות הקיימים בירושלים, למאפייניהם, לשונה ולדומה ביניהם. [רפורמים, אורתודוקסים, קונסרבטיביים, חילוניים]
3. התלמיד ייחשף לטקסטים המפתחים את עולמו הערכי בדגש על הערכים קבלת האחר ושייכות.

הצעות אופרטיביות:

1. **הקמת מרכז –למידה** לנשים מובילות ומשפיעות הנשים הבאות כמודלים של הנהגה והובלה חברתית משמעותית:

**דף לימוד מס' 1**

**לראות את האחר**

לראות את האחר

פירושו של רבי ישועה ללום לפסוק מהתורה “לא תאמץ את לבבך ולא תקפץ את ידך". הרב מציב את המחויבות שלנו לנתינה בהקשר רחב של צדק ושוויון חברתי: הבסיס לחברה שוויונית הוא השונות בין בני האדם דווקא. בני האדם לא נולדו שווים, לא בממון, לא בכישורים. יש בהם גדולים וקטנים, חלשים וחזקים, על כן, גם הדרישה מהם איננה יכולה להיות זהה – ההתייחסות לשונות היא היא השוויון האמתי. השוויון משמעו הדדיות. (הרב ישועה ללום)

**סיפור חריג?**

**סיפור חייה של פרופ' סוזן ריקה דניאל נטף,** שהייתה לאישה הראשונה ממוצא מזרחי שמונתה לפרופסור בישראל ב-1970 ,הוא חריג וייחודי.

סיפור זה כולל ילדות בתוניסיה, סוציאליזציה אקדמית בפריז. ...סבב ארכיוני בשאר האוניברסיטאות גילה שכל חמש הפרופסוריות המזרחיות הראשונות בארץ, בניהן סוזן דניאל – נטף, היו פרופ' בתחומי מדעי הרוח, מהגרות שעברו מסלול חיברות אירופי צרפתי או אמריקאי. הן לא עברו את חוויית ההגירה לישראל בשנות החמישים עם המרכיבים של הזהות המזרחית במפגש עם הממסד האשכנזי הקולט והציונות: החיים במעברה, עיירות הפיתוח, השיכונים בעיר או ההסללה בחינוך הן גם לא היו בעלות מבטא של ח' וע' או בעלות מראה כהה, דבר שאף הוא סייע בטשטוש המוצא המזרחי. הלימודים והשהייה במשך שנים ארוכות בארץ מערבית סיפקו להן הון תרבותי שהעניק להן עדיפות בשדה האקדמי.

**פתיחה:**

**\*מה הטקסט מבקש להגיד לנו?**

**\*האם לדעתכם יכול להתקיים שוויון מוחלט בין בני אדם? נמקו דעתם.**

**\*מה לדעתכם חשוב בטקסט?**

**הרב ישועה ללום** (1901-1950 )מחכמי יהדות אלג'יריה. שימש ברבנות בכמה ערים באלג'יריה ובאירופה. שם העמיד תלמידים רבים, ופיתח חיי קהילה פוריים ביותר. פעולותיו עוררו נהירה מחודשת אל בית הכנסת ובית המדרש וזיכו אותו בהערכה ובהוקרה של הקהילה היהודית. רבי ישועה ללום נפטר בגיל 49 .בשנת 1992 הועלו עצמותיו לארץ, והוא נטמן בבאר-שבע.

**לפני שתכירו את סוזן דניאל נטף, גבשו עמדה על הדברים המצוטטים לעיל: האם אישה מזרחית, שמשמשת כפרופסור באוניברסיטה, היא סיפור חריג?**

**אילו רגשות ותחושות עולים בכם בעקבות הטקסט?**

**ישנה דעה הטוענת שנשים יהודיות מארצות האסלאם, שגדלו בתרבות אירופית לפני והגיען ארצה - היו להן סיכויים טובים יותר להצליח בתחום האקדמי, לעומת נשים מזרחיות שעלו לארץ בשנות החמישים והתמודדו עם חבלי הקליטה. מה דעתכן/ם על כך?**

**בהמשך ההיכרות עם סוזן דניאל נטף, תתבקשו לחזור לשאלות אלה, ולברר מחדש את עמדתכן/ם.**

**דעה קדומה** - דעה משוחדת, דעה שיש בלב אדם על משהו, או על מישהו, לא על יסוד בחינת העובדות, אלא על יסוד רושם מקרי או בהשפעת מישהו. (מילון אבן-שושן)

**סטריאוטיפ** - דעה קדומה על אדם, הכללה לגבי אדם לפי שייכותו החברתית, מראה חיצוני וכדומה ( מילוג)

**קורות חייה**

סוזן דניאל – נטף: קורות חיים 58 סוזן דניאל-נטף נולדה בתוניסיה בשנת 1916 .ב-1933 נסעה לפריז ולמדה בפנימייה. היא נישאה לצרפתי, ד"ר ז'אן דניאל, ועבדה בשירות המדינה הצרפתית עד שפוטרה ב 1940 בעקבות חוקי הגרמנים. במלחמת העולם השנייה הסתתרה בדרום צרפת, והקימה עם בעלה קליניקה רפואית להצלת ילדים יהודים ופליטים. לימים בעלה, שלא היה יהודי, זכה לתואר חסיד אומות עולם. שנים רבות היא הקדישה לאקדמיה, בתחילה כמתרגלת, אחר כך כחוקרת נלווית במרכז הלאומי למחקר המדעי, ובשנים 1960 – 1970 הייתה מרצה בבית הספר ללימודים גבוהים למדעי החברה בפריז. בשנת 1966 קיבלה תואר דוקטור מהסורבון. הנושא שאותו חקרה הוא הלשון של תרגום . באותה שנה התמנתה כמרצה בכירה באוניברסיטת ליל שבצפון צרפת, וב-1967 הפכה 59 השבעים לפרופסור מן המניין. היא כיהנה במשרה זו עד 1970 . ב-1970 עלתה לישראל, גרה בירושלים ומונתה לפרופסור חבר במחלקה למחשבת ישראל, ביחידה ללימודים הלניסטיים באוניברסיטה העברית. היא לימדה קורסים ביהדות הלניסטית, ביוונית עתיקה ובמחשבת ישראל. למעשה, הייתה זו הפעם הראשונה שאישה מזרחית זוכה לתואר פרופסור בישראל. בשנת 1983 מונתה כפרופסור מן המניין, וב-1984 פרשה לגמלאות כפרופסור אמריטה. נטף הייתה אזרחית מתנדבת בצה"ל, ובנוסף התנדבה במסגרות חינוך לעולים ואנאלפביתים ותיקים. בצרפת נטף הייתה פעילת שמאל ליברלי, ובין היתר השתתפה באופן פעיל עם תלמידיה במרד הסטודנטים בשנת 1968 .בישראל הפכה לפעילת ימין. בשנות ה-80 ח ב ר ה לתנועת גוש אמונים, והשתתפה בקביעות בהפגנות הימין ובשידורי רדיו ערוץ 7. סוזן דניאל-נטף נפטרה בשנת 2004 ,בגיל 88.

" זוהי עליית גזע שלא ידענו עדיין כמוהו בארץ. נראה שיש אילו הבדלים בין יוצאי טריפוליטאניה, מרוקו, טוניס ואלג'יריה, אבל איני יכול לומר, שהספקתי ללמוד מהותם ...אבל בדרך כלל הבעיה היא אחת. )אגב, איש מעולים אלו לא ישמח להודות שהוא אפריקאי: 'ז'א סווי פרנסז' ]בצרפתית: אני צרפתי[ כולם צרפתים, כולם מפוארים וכמעט כולם היו קאפיטנים במאקי(. לפנינו ע ם שהפרימיטיביות שלו היא שיא, דרגת השכלתם גובלת בבורות מוחלטת, וחמור עוד יותר חוסר הכישרון לקלוט כל דבר רוחני, בדרך כלל, הם עולים רק במשהו על הדרגה הכללית של התושבים הערבים, הכושים והבארבארים שבמקומותיהם; בכל אופן זוהי דרגה נמוכה עוד ממה שידענו אצל ערביי ארץ ישראל לשעבר. בניגוד לתימנים, הללו )יוצאי צפון אפריקה( נעדרים גם שרשים ביהדות. לעומת זאת הם נתונים לגמרי למשחק האינסטינקטים הפרימיטיביים והפראיים..."

(גלבלום, 22 באפריל 1949)

**מה תעשו לי? / עדי קיסר**

אנִי נוֹשֶׁמֶת בְּעִבְרִית

קוֹנָה בְּאַנְגְּלִית

אוֹהֶבֶת בַּעֲרָבִית

כַּפָּרָה עַל הַסּוּרַכּ

מִתְבַּכְיֶנֶת בְּמִזְרָחִית

The revolution will not be televised

The revolution will not be televised

כִּי בַּטֶלֶוִיזְיָה יֵשׁ רַק פִּרְסוֹמוֹת

שֶׁל כָּל מִינֵי בְּלוֹנְדִּינִיּוֹת

אוּלַי בִּגְלַל זֶה קָרְאוּ לִי בַּבֵּית סֵפֶר

כּוּשִׁית בַּהַפְסָקוֹת

אֲנִי בָּאֶמְצַע

לֹא לְכָאן וְלֹא לְכָאן

אִם הָיִיתִי צְרִיכָה לִבְחֹר

הָיִיתִי בּוֹחֶרֶת

אַפְרוֹ תֵּימָן.

מָה תַּעֲשׂוּ לִי?

אַל תַּגִּיד לִי אֵיךְ לִהְיוֹת מִזְרָחִית

גַּם אִם קָרָאתָ אֶדוּאַרְד סַעִיד

כִּי אֲנִי הַמִּזְרָחִית

שֶׁלֹּא מְפַחֶדֶת מִמְּךָ

לֹא בְּוַעֲדוֹת קַבָּלָה

לֹא בְּרַאֲיוֹנוֹת עֲבוֹדָה

וְלֹא בִּשְׂדוֹת תְּעוּפָה

לַמְרוֹת שֶׁאַתָּה שׁוֹאֵל אוֹתִי

לֹא מְעַט שְׁאֵלוֹת

בְּעֵינַיִם מַאֲשִׁימוֹת

מְחַפְּשׂוֹת בִּי שְׁאֵרִיּוֹת עֲרָבִיּוֹת

לְכַמָּה זְמַן הִגַּעְתְּ

וְכַמָּה כֶּסֶף יֵשׁ לָךְ

לֹא בָּאת לְכָאן לַעֲבֹד נָכוֹן?

לֹא בָּאת לְכָאן לַעֲבֹד נָכוֹן?

**אילו סטריאוטיפים/דעות קדומות אתם מזהים בקטע?**

**מה היו תחושותיכם ומחשבותיכם כשקראתם את הקטע?**

**דף לימוד מס' 2**

**כיבוד הורים חופש הבחירה?!**

|  |  |
| --- | --- |
| **אלוהים מבקש את האדם** | |
|  |  |
|  | **...מיהו, אם כן, האדם החופשי? האדם היוצר אשר אינו נסחף בזרם ההכרח, אשר אינו כבול בשלשלאות התהליכים, אשר אינו משועבד לנסיבות. אנו בני חורין ברגעים יקרי מציאות. רוב הזמן אנו מונעים מכוחו של תהליך, אנו נכנעים לתכונות אופי שירשנו לעצמת השפעתן של נסיבות חיצוניות. החירות אינה מצב מתמיד של האדם... כולנו ניחנו בפוטנציאל לחירות. אך למעשה אנו פועלים מתוך חירות רק ברגעים נדירים של יצירתיות. (הרב אברהם יהושע השל)...** |

**ניגונים/ פניה ברגשטיין**שתלתם ניגונים בי אימי ואבי   
ניגונים מזמורים שכוחים   
גרעינים גרעינים נשאם לבבי   
עתה הם עולים וצומחים   
עתה הם שולחים פאורות בדמי   
שורשיהם בעורקי שלובים   
ניגוניך אבי ושירייך אימי   
בדופקי נעורים ושבים   
  
הנה אאזין שיר ערשי הרחוק   
הביע פי אם אלי בת   
הנה לי תזהרנה בדמע ושחוק   
איכה וזמירות של שבת   
כל הגה יתם וכל צליל יאלם   
בי קולכם הרחוק כי יהום   
עיני אעצום והריני איתכם   
מעל לחשכת התהום

**לפני קריאה- שיתוף אישי**

**האם אתם מרגישים שיש לכם בחירה חופשית בחייכם?**

**מה מאפשר או חוסם את היותכם אדם חופשי?**

כַּבֵּד אֶת-אָבִיךָ, וְאֶת-אִמֶּךָ--לְמַעַן, יַאֲרִכוּן יָמֶיךָ (שמות כ' יב')

**חוק-יסוד: חופש העיסוק,** קובע נורמה חקיקתית חשובה במדינה, והיא אומרת בצורה ברורה שלכל אדם יש זכות יסוד לעסוק במקצוע, במשלח-יד או בעסק כלשהו על-פי בחירתו. (1992)

**קורות חייה:**

עדינה בר-שלום נולדה בשנת 1945 בירושלים, והיא בתם הבכורה של הרב עובדיה יוסף ומרגלית יוסף .בילדותה למדה בבית ספר יסודי של רשת החינוך החרדית 'בית יעקב' בירושלים. הוריה ייעדו אותה למקצוע התפירה ואסרו עליה ללמוד בתיכון עיוני. לתפישתם, מקצוע התפירה הוא המקצוע היחיד המתאים לאישה ולאם בישראל. בר שלום הילדה קיבלה את הדין, עם זאת נותרה בה תחושת תסכול והחמצה . היא למדה תפירה בתיכון המקצועי של 'בית יעקב', כפי שלמדו בו נערות רבות אחרות ממוצא מזרחי. כשהייתה בת 18 נישאה לרב עזרא בר-שלום. בחייה הבוגרים לימדה תפירה ופתחה סלון לכלות שאותו ניהלה במשך שנים רבות. בשנת 1975 החלה ללמוד עיצוב במכללת שנקר לאחר שבעלה ואביה התנגדו לרצונה ללמוד פסיכולוגיה באוניברסיטה. לאחר שנים ארוכות הפכה בר שלום מאישה פרטית לפעילת ציבור, שהטילה את כל כובד משקלה, כבתו של הרב עובדיה יוסף, למען הקמת מכללה חרדית אקדמית. השינוי הגדול בחייה אשר גרם לה לתפנית ולעשייה ציבורית הסתמן ב-1989 .בתה חנה, אחות במקצועה, פנתה ללימודים באוניברסיטה לאחר שחשה כי קידומה המקצועי נעצר משום שלא החזיקה בתואר אקדמי. נושא זה הפך לציר המרכזי סביבו סובבים חייה מתוך תחושת שליחות לשנות את מצב הנשים במגזר החרדי . החלטתי שאני רוצה לעשות משהו שגם יסייע לחרדים וגם יוכיח שיש בנו מסוגלות להחזיק את עצמנו כלכלית, והחלטתי לפתח אפיק ללימודים אקדמיים לחרדים. ". לאחר מאמצים ומאבק ציבורי, הצליחה בשנת 2000 לפתוח את המכללה החרדית ירושלים, באישור אביה, כדי להכשיר נשים וגברים מתוך העדה החרדית למקצועות שבאמצעותם יוכלו לתרום לחברה ולהתפרנס בה. שלום מאמינה שלימודים אקדמיים, לפני הכול, הם מפתח לפרנסה, מכשיר להתמודדות עם העוני ואמצעי לקידום חברתי וכלכלי.

**אני ואתה**/ אריק איינשטיין

**אני ואתה נשנה את העולם,   
אני ואתה אז יבואו כבר כולם,   
אמרו את זה קודם לפני,   
לא משנה - אני ואתה נשנה את העולם.   
  
אני ואתה ננסה מהתחלה,   
יהיה לנו רע, אין דבר זה לא נורא,   
אמרו את זה קודם לפני,   
זה לא משנה - אני ואתה נשנה את העולם.   
  
אני ואתה נשנה את העולם,   
אני ואתה אז יבואו כבר כולם,   
אמרו את זה קודם לפני,   
לא משנה - אני ואתה נשנה את** **העולם.**

**שאלות לדיון:**

"**הכל צפוי, והרשות נתונה"**

(אבות ג, ט"ו )


**המשפט מבטא סתירה מובנית בין "גורל" ל"בחירה"**

* **הסבירו אמרה זו על רקע קורות חייה של עדינה בר שלום: מה קבע לה "הגורל" מצד אחד, ומה קבעה היא עצמה בבחירותיה, מצד שני? מה רצוי יותר - "גורל" או "בחירה"? •**
* **הביעו עמדתכן/ם על התנגדות אביה ובעלה של עדינה בר שלום לכך שתרכוש השכלה. הציגו את עמדתכם בכל דרך יצירתית שתבחרו.**

המושג **בחירה חופשית** מציין את זכותו של כל אדם לבחור את דרכו ואת מעשיו בעצמו וכרצונו-מתוך מודעות לתוצאות בחירתו.

(לקסיקון לתרבות ישראל)

ל

**דף לימוד מס' 3**

**מעורבות חברתית**

**סיפור חייה של גאולה כהן**

גאולה כהן נולדה ב - 25 בדצמבר 1925, בת לאב תימני ולאם ממוצא מרוקאי, דור שביעי בירושלים.

פוליטיקאית ישראלית, חברת הכנסת שהחלה את פעולתה מטעם הליכוד ונמנתה עם מייסדי תנועת התחיה. כלת פרס ישראל לשנת תשס"ג על תרומה מיוחדת לחברה ולמדינה.

בשנת תשס"ג - 2003 , בגיל 78 , זכתה גאולה כהן בפרס ישראל על "מפעל חייה כלוחמת לח"י, כסופרת, עתונאית, חברת כנסת, יוזמת ומובילה במפעלים חינוכיים ותרבותיים, ועל פעולותיה ומאבקיה לקליטת עלייה מברית המועצות ומאתיופיה". ועדת פרס ישראל קבעה כי דמותה של כהן "מהווה מקור השראה לציבור רחב ומקור להערכה, גם של אותם שחלקו על עמדותיה ועל דרכה". בשנת 2007 הוענק לה התואר "יקירת ירושלים ". בשנת 2014 הוענק לה תואר "יקירת ההתיישבות"

**מעורבות חברתית**

המעורבות החברתית מוגדרת על פני רצף הנע מערנות לסובב דרך השתתפות ושיתוף לעבר עשייה למען האחר/הסביבה. (מתוך מטרות החינוך הממלכתי, 2000).

"הטוב והמעולה שבנפש האדם יכול לצמוח ולגדול במידה שיהא מחובר לציבור ומעורה בו" (אלברט איינשטיין).

"מצליחנים תמיד   
מחפשים דרכים לעזור לאחרים.   
הלא מצליחים תמיד שואלים: "מה יש בזה עבורי?"

(בריין טרייסי)

**פתיחה:**

**\* מה דעתכם מאפיין את האדם/מנהיג הפועל למן חברה? האם כל אחד יכול לתרום ולהיות פעיל חברתי?**

**האם לדעתכם לכל פרט ישנה הזדמנות שוויונית להיות אדם/מנהיג מעורב חברתית? נמקו את דעתכם.**



**ד"ר מרטין לותר קינג, שלחם למען שיווין הזכויות לשחורים בארצות הברית, ואף זכה בפרס נובל לשלום על פעילותו, אמר פעם: "אינני מפחד מעריצותם של הרעים, אלא מאדישותם של הטובים." האם שלטון אכזרי של רעים יותר מפחיד מחוסר איכפתיות של טובים? נסו לחשוב למה התכוון לותר קינג ?**

**לפני שתכירו את גאולה כהן, גבשו עמדה על הדברים המצוטטים לעיל: האם אישה מזרחית, מנהיגה, פוליטיקאית, חברת כנסת וכלת פרס ישראל, היא מצב חריג?**

**ישנה דעה הטוענת שלנשים ולנשים מזרחיות בפרט קיים קושי להצליח בתחום פעילות פוליטית ולקדם עמדות חברתיות מאשר לגברים. מה דעתכן/ם על כך?**

**בהמשך ההיכרות עם גאולה כהן, תתבקשו לחזור לשאלות אלה, ולברר מחדש את עמדתכן/ם.**

**קורות חייה של גאולה כהן**

גאולה כהן - שחייה כלוחמת בלח"י, כסופרת, כעיתונאית, כחברת כנסת וכיוזמת וכמובילה של מפעלי תרבות וחינוך ופעולותיה ומאבקיה למען התיישבות יהודית ביש"ע ולהעלאת יהודים מברית המועצות ומאתיופיה הם התגייסות נדירה לשירות העם והמדינה - נולדה בתל אביב בשנת תרפ"ו-1925.

גאולה כהן נולדה בתל אביב ב-י' בטבת התרפ"ו-דצמבר 1925. אביה, יוסף, עלה לארץ מתימן בשנת תרס"ה-1905, ונמנה עם מייסדיה וראשיה של התאחדות התימנים בארץ. אמה, מרים, נולדה בירושלים העתיקה. בשנת 1943 הצטרפה גאולה לארגון "לוחמי חירות ישראל", לח"י, ועקב כך גורשה מסמינר לוינסקי שבו למדה. בשל היותה נרדפת על ידי הבולשת הבריטית עזבה ב-1945 את בית הוריה וירדה למחתרת. בלח"י מילאה תפקידים רבים, אבל בעיקר שימשה הקריינית הראשית של תחנת השידור המחתרתית. היא נעצרה בעת שידור חי בפברואר 1946, נדונה לתשע שנות מאסר, ונכלאה בבית הסוהר לנשים בבית לחם. גאולה כהן עשתה שני ניסיונות בריחה מהכלא. בראשון נפצעה ונכשלה, ובשני הצליחה, וחזרה לפעילות בלח"י ונישאה לעמנואל הנגבי, שהיה ממפקדי המבצעים החשובים בארגון.לאחר הקמת המדינה למדה גאולה כהן באוניברסיטה העברית וסיימה תואר שני במקרא, בספרות ובפילוסופיה. היא הקימה אגודת סטודנטים בשם "סלע" (סטודנטים למהפכה עברית) והייתה חברת המערכת של הירחון "סולם" בעריכת ד"ר ישראל אלדד. בשנת 1960 הוציאה לאור את ספרה הראשון, "סיפורה של לוחמת", שראה אור עד היום במהדורות רבות ותורגם לאנגלית, לרוסית, לצרפתית ולהולנדית. בשנות השישים היא הייתה חברת מערכת העיתון "מעריב", ובו כתבה שני טורים שבועיים: "השולחן המרובע" ו"בארבע עיניים עם…". כיום היא בעלת טור ב"מעריב", ותכנית שבועית ב"קול ישראל". גאולה כהן כיהנה בכנסת במשך 19 שנים ברציפות. היא הקימה בכנסת את ועדת העלייה והקליטה ועמדה בראשה. לאחר פרישתה מן הליכוד בשנת 1978 בשל התנגדותה להסכמי קמפ-דייויד, הייתה בין מייסדי תנועת התחייה. בכנסת הייתה חברת ועדת חוץ וביטחון, והישגה הגדול היה חקיקת "חוק יסוד ירושלים" שנחקק בשנת 1980 ברוב סוחף. החוק קובע כי "ירושלים השלמה והמאוחדת היא בירת ישראל".

**איש על ספסל/** שלומית כהן אסיף

איש על ספסל ישב

הושיט פרח לכל עובר ושב

אמרו אנשים:

"הוא שיכור", "הוא שיכור".

מחלק בחינם במקום למכור.

"הוא גנב" "הוא גנב"

פרחים מן הגן סחב.

אמרו אנשים:

"הוא עשיר", "הוא עשיר".

נבחר אותו להיות ראש העיר.

יחלק לכל עובר ושב

גם לחם גם חלב.

איש מחלק חיוכים

מושיט פרחים

שיהיה יום יפה

שיהיה בבית ריח של שדה

 שיהיה....



**אילו סטריאוטיפים אתם מזהים בקטע?**

**מה היו תחושותיכם ומחשבותיכם כשקראתם את הקטע?**



**יש לך – תן / יאנוש קורצ`אק**

**יש לך – תן**

**קשה? אני יודע**

**אבל תן בכל זאת.**

**ללא תרעומת, בכל הלב. זה חשוב.**

**ניסיון – ומי יודע? – אולי בשורת ימים שיגיעו (לא כל כך מהר),**

**כאשר ישתנה העולם (חייבים להאמין), והוא ייהנה יותר לתת מאשר לאגור,**

**פשוט לא יהיה מסוגל לנהוג אחרת.**

**בינתיים תעניק משלך באורך רוח, עד אשר (חייבים להאמין)**

**יחלוק האדם בשמחה את מה שיש לו.**

**דף לימוד מס' 4**

**שוויון וצדק חברתי... לכל?**

}  **יד** כִּי-תָבֹא אֶל-הָאָרֶץ, אֲשֶׁר יְהוָה אֱלֹהֶיךָ נֹתֵן לָךְ, וִירִשְׁתָּהּ, וְיָשַׁבְתָּה בָּהּ; וְאָמַרְתָּ, אָשִׂימָה עָלַי מֶלֶךְ, כְּכָל-הַגּוֹיִם, אֲשֶׁר סְבִיבֹתָי.  **טו** שׂוֹם תָּשִׂים עָלֶיךָ מֶלֶךְ, אֲשֶׁר יִבְחַר יְהוָה אֱלֹהֶיךָ בּוֹ:  מִקֶּרֶב אַחֶיךָ, תָּשִׂים עָלֶיךָ מֶלֶךְ--לֹא תוּכַל לָתֵת עָלֶיךָ אִישׁ נָכְרִי, אֲשֶׁר לֹא-אָחִיךָ הוּא.

(דברים פרק יז' פסוקים: יד-טו')

**ד** וּדְבוֹרָה אִשָּׁה נְבִיאָה, אֵשֶׁת לַפִּידוֹת--הִיא שֹׁפְטָה אֶת-יִשְׂרָאֵל, בָּעֵת הַהִיא.  **ה** וְהִיא יוֹשֶׁבֶת תַּחַת-תֹּמֶר דְּבוֹרָה, בֵּין הָרָמָה וּבֵין בֵּית-אֵל--בְּהַר אֶפְרָיִם; וַיַּעֲלוּ אֵלֶיהָ בְּנֵי יִשְׂרָאֵל, לַמִּשְׁפָּט.

(שופטים פרק ד' פסוקים: ד-ה)

**שאלות לדיון:**

אילו רגשות ותחושות עולים בעקבות הטקסט?

כיצד הייתם אתם פוסקים בסוגיית הזכות לנשים להיבחר למוסדות ציבור?

אין מעמידין אישה במלכות, שנאמר:עליך מלך- ולא מלכה. וכן כל משימות שבישראל אין ממנים בהם אלא איש. (רמב"ם הלכות מלכים)

**מגילת העצמאות, היא המסמך המכונן של מדינת ישראל, הגדירה את מעמדה השוויוני של האישה במילים – " תקיים שוויון זכויות חברתי ומדיני גמור לכל אזרחיה בלי הבדל דת, גזע ומין." ואמנם גם בקווי היסוד של הממשלה הנבחרת הראשונה בישראל ביום 1949.3.18 ,נקבע, כי "יקוים שוויון מלא וגמור של האישה – שוויון בזכויות ובחובות, בחיי המדינה, החברה והמשק ובכל מערכת החוקים."**

**כז** וַיִּבְרָא אֱלֹהִים אֶת-הָאָדָם בְּצַלְמוֹ, בְּצֶלֶם אֱלֹהִים בָּרָא אֹתוֹ:  זָכָר וּנְקֵבָה, בָּרָא אֹתָם  (בראשית פרק א פסוק כז')

**כ** צֶדֶק צֶדֶק, תִּרְדֹּף--לְמַעַן תִּחְיֶה וְיָרַשְׁתָּ אֶת-הָאָרֶץ, אֲשֶׁר-יְהוָה אֱלֹהֶיךָ נֹתֵן לָךְ"

(דברים פרק טז')

**רחל עזריה - קורות חייה**

רחל עזריה - נולדה בשנת תשל”ח, 1977, בירושלים וגדלה והתחנכה בחינוך הממלכתי-דתי ובבני-עקיבא. את שירותה הצבאי עשתה כמורה חיילת בחברה להגנת הטבע בבית-ספר שדה עפרה.   
היא בעלת תואר ראשון בפסיכולוגיה ותואר שני ביישוב סכסוכים מהאוניברסיטה העברית בירושלים. כמו כן היא בוגרת בית-הספר למנהיגות חינוכית במכון מנדל.  
בשנת 2013 הייתה רחל עזריה סגנית ראש עיריית ירושלים היא החזיקה בתיק החינוך לגיל הרך ובתיק מעמד האישה. במסגרת תפקידה הכניסה למערכת החינוך היסודי בעיר את תוכנית ”היתרון הירושלמי”, המחזקת את הקשר בין ילדי ירושלים למוסדות התרבות בעיר באמצעות ביקורי כיתות במוסד תרבות אחד מדי שנה. בזמן כהונתה בתפקיד הובילה עזריה את מעבר גני הילדים בעיר לתפריט ארוחות בריא בשנים 2008–2013 הייתה חברת מועצת העיר ירושלים. בשנים אלה פעלה רבות למען משפחות צעירות בירושלים, יזמה את תוכנית סבסוד הצהרונים בשנת 2008 עתרה לבג”ץ נגד חברת ”כנען” שסירבה לפרסם את תמונותיה על שלטי האוטובוסים בעיר בית המשפט קבע כי אסור להדיר נשים מהשלטים על האוטובוסים. בשנת 2010, הגישה עתירה לבג”ץ בשל אי-אכיפת החוק שאסר על הפרדה מגדרית במדרכות בירושלים. בג”ץ קיבל את העתירה ובעקבותיה ניסח משרד המשפטים נוהל נגד הדרת נשים מהמרחב הציבורי בישראל.

**שיר לבת/** אתי אנקרי

**קחי את החופש שביקשתי לעצמי   
את הכנפיים לציפור שבנפשי   
תקרתך שמיים לרגלייך אדמה   
את תטבלי גופך במים כשייבש לך בנשמה   
  
קחי את הדרך שבאה לקראתך   
תראי איך היא עוברת ומשנה הליכתך   
וכשאת אוהבת היי נאמנה   
לקול שגואה בך שגוהה בך   
  
קחי את החופש שביקשתי לעצמי   
את הכנפיים לציפור שבנפשי   
ואם את הולכת לא תהיה זאת עזיבה   
כל העולם הוא בית לציפור במעופה**

**הדרת נשים** מוצאת את ביטויה במגוון מרחבים ציבוריים; באוטובוסים, ברחובות הנפרדים בשכונת "מאה שערים", כצפוי, ההפרדה איננה עוצרת בשכונות החרדיות וכך הוסרו תמונות נשים משלטי פרסום ברחבי ירושלים.

 גם בצבא היו מספר אירועים המעידים על הרחבת התופעה של הדרת נשים כגון, העברת קצינות ליחידה אחרת עקב כניסה של חיילים דתיים ליחידתם, סירוב חיילים לשמוע שירת נשים ומוכנותם לצאת מהאולם תוך הלבנת פניהן של השרות; הרחקת חיילות למתחם נפרד בעת הקפות שניות.

**דף לימוד מס' 5**

**הסיכוי / אהרון בכר**

סמטה קטנה בשוק, בדרך לכותל.

חג' מוסלמי בתרבוש משי, בגלימה ארוכה, פוסע לאיטו נישען על מקל.

שני נזירים שקועים בשיחה.

שלושה בחורי ישיבה, בצעד חפוז.

גלימה בגלימה נוגעת, מלמול במלמול.

הסביבה מביטה בהם בעיני אבן.

היא מעריכה את גודל הסכנה,

גם את גודל הסיכוי הטמון במראה הזה,

שיש בו כל האחדות שאפשר למצוא בניגודים.

כל זמן שהם מסתובבים כאן יחדיו,

אלה בצד אלה, קיים סיכוי. הם הסיכוי.

פירושי מילים:

**חג'** – אדם מוסלמי שעלה לרגל לעיר מכה.

**תרבוש** – סוג של כובע

**חפוז** – מהיר

**1. אילו אנשים הגיעו לירושלים? מהם הניגודים ביניהם? במה הם דומים?**

**2. האם המפגש בין האנשים יכול להוביל למחלוקת? למה לדעתכם טוען המשורר שדווקא במפגש הזה יש סיכוי?**

**3.כיצד אתם מתמודדים כשאתם בתוך מחלוקת?**

**פתיחה:**

**בטקס מובאות שתי דעות שונות בית שמאי ובית הילל**

**דרך קבלת ההכרעה בתיאור אירוע בית שמאי ובית הלל, היא דרך הדיאלוג, הויכוח, אי-ההסכמה.**

**האמנם ניתן לחיות ביחד באי ההסכמה?**

**הסבירו את עמדתכם.**

**חיים ביחד באי הסכמה**

אמר רבי אבא, אמר שמואל: שלש שנים נחלקו בית שמאי ובית הלל. הללו אומרים: הלכה כמותנו, והללו אומרים הלכה כמותנו. יצאה בת קול ואמרה:

אלו ואלו דברי אלהים חיים הן והלכה כבית הלל.

וכי מאחר שאלו ואלו דברי אלהים חיים מפני מה זכו בית הלל לקבוע הלכה כמותן? מפני שנוחין ועלובין היו ושונין דבריהן ודברי בית שמאי ולא עוד, אלא שמקדימין דברי בית שמאי לדבריהן.

תלמוד בבלי, מסכת עירובין דף י״ג עמוד ב׳

**דרך קבלת ההכרעה בתיאור אירוע בית שמאי ובית הלל, היא דרך הדיאלוג, הויכוח, אי-ההסכמה.**

**הבה נתאמן מעט במתודה של "אלו ואלו דברי אלוהים חיים":**

* **חשבו על דרכים יעילות לפתרון מחלוקת בין שתי קבוצות.**
* **מהו נושא המחלוקת בין בית שמאי ובית הלל?**
* **באיזו דעה אתם תומכים ומהי התחושה שגרמה לכם להגיע להחלטה זאת?**

**תקיים שויון זכויות חברתי ומדיני גמור לכל אזרחיה בלי הבדל דת, גזע ומין;  תבטיח חופש דת, מצפון, לשון, חינוך ותרבות; תשמור על המקומות הקדושים של כל הדתות; ותהיה  נאמנה לעקרונותיה של מגילת האומות המאוחדות.**

**/** מתוך מגילת העצמאות

* **כיצד הזכות לשוויון מתקשרת לאי ההסכמה בין בית שמאי ובית הילל ואיזה פתרון היא מציעה?**
* **מה אהבת בחוק המדבר על שוויון הזכויות? מה הרגשתך לגביו?**

**דף לימוד מס' 6**

**קורות חייה:**

מייסדת ומנהלת ‘מובילות’, תכנית מנהיגות תעסוקתית לנשים חרדיות. מייסדת וחברת הוועד המנהל של מעורבות’ לקידום מעמד האישה החרדית.

מרצה על החברה החרדית, פמיניזם חרדי, תעסוקה ועוד. עומדת בראש תחום החברה החרדית במכון שחרית. מנכ”לית ארגון מאיר פנים.

**כיצד יכולה רחל איבנבוים במפעלה לתרום לחיים ביחד באי הסכמה בחברה שלנו?**

**רחלי איבנבוים**

**מומחית ליזמות חברתית ושילוב החברה החרדית**



"למרות היותנו שבטים שונים, אנו עם אחד. המשימה שלנו היא למצוא את המכנים המשותפים ואת הדרך להתנהל בסנכרון ובאיזון. המשימה אינה קלה, היא דורשת מכולנו פיכחון, אומץ והרבה תקווה. אני מאמינה גדולה בתכונות אלו ופועלת לגלות אותן".

* **עפ"י דברי רחל איבנבוים מה דורשת משימה של חיים ביחד ללא הסכמה?**

**"וַיּהי אַחֲרֵי כֵן יָצָא אָחִיו וְיָדוֹ אֹחֶזֶת בַּעֲקֵב עֵשָׂו וַיִּקְרָא שְׁמוֹ יַעֲקֹב הָרִאשׁוֹן אַדְמוֹנִי כֻּלּוֹ כְּאַדֶּרֶת שֵׂעָר וַיִּקְרְאוּ שְׁמוֹ עֵשָׂו ...  וַיִּגְדְּלוּ הַנְּעָרִים וַיְהִי עֵשָׂו אִישׁ יֹדֵעַ צַיִד אִישׁ שָׂדֶה וְיַעֲקֹב אִישׁ תָּם יֹשֵׁב אֹהָלִים"** (בראשית, כה", כו-כז)

* **איזו הכנה יש לקראת המחלוקת בין יעקוב ועשיו?**
* **כיצד רחל איבנבוים היתה תורמת לפתרון הבעיה?**
* **לו היית במקום יעקב או עשיו - מה היית מציע?**

**דף לימוד מס' 7** .

הכותרת "נשים צדקניות" ניתנת במסורת היהודית בעיקר לנשים המקריבות את עצמן, את חלומותיהן או שאיפותיהן על מנת שהבעל/האח/הבן יוכלו ללכת ללמוד תורה. מאידך, גם בתרבות הכללית זה כך...במסגרת הלימוד נכיר את הציפייה מגדרית מנשים לאפשר לגברים להגשים את חלומותיהם ואת הרומנטיזציה שנוצרת סביב ציפייה זו על מנת להמשיך ולקיים נוהג זה. **[**אפרת שפירא**]**

**בזכות נשים צדקניות או נשים למדניות?**

:**לזכרה** / החלק היומי / סיוון רהב מאיר

כששאלו את נחמה ליבוביץ' ז"ל למה כתבה את ספריה, ענתה שהם מיועדים "למי שרוצה להכיר במקצת את תורתנו". בגיל 15, גם אני רציתי. ספר אחרי ספר קניתי את הסדרה המופלאה שלה על פרשות השבוע, וגיליתי עולם חדש. עולם של נחמה.

בשבת הקרובה ימלאו עשרים שנה לפטירתה. היא הייתה פרופסור נערצת לתנ"ך, אישיות שאלפים בארץ ובעולם למדו ממנה, כלת פרס ישראל, אבל על המצבה שלה נכתב רק – "מורה". כך ביקשה. בלי תארים נוספים, מלבד התואר המדויק ביותר. נהגי מוניות, סטודנטים, עולים חדשים, קיבוצניקים, חיילים – את כולם היא חיברה לדפי השאלות השבועיים שלה על הפרשה, שנשלחו מהבית שלה, עם מעטפה ובול. מפעל הנגשה והפצה של אישה ירושלמית אחת, לכל הארץ והעולם. דווקא בשנות קום המדינה, כשניסו לערער פה את חשיבות המסורת, נחמה הוסיפה למפעל הציוני את הבסיס ההכרחי: רש"י, רמב"ן, רבי סעדיה גאון, רמב"ם. אבני היסוד שלנו.

 בספרה "ללמוד וללמד תנ"ך" היא פונה למורים ומנסחת בכמה משפטים קצרים ומרגשים את משימת חייה, את משימת דורנו:

"ויזכור המורה תמיד: אין עיקר מטרתנו בבית הספר להרבות מידע, ואין ביכולתנו להוציא מתוכו רק תלמידי חכמים בקיאים בכל חדרי התורה, אלא מטרתנו היא להרבות אהבת התורה. שיהיו דברי תורה יקרים וחביבים על הלומד, שיראה את האור הגדול הנוגה מפרשנינו ומזריח את הפסוקים, שייחם לב תלמידנו לאורם.

**נחמה ליבוביץ** ([ג באלול](https://he.wikipedia.org/wiki/%D7%92_%D7%91%D7%90%D7%9C%D7%95%D7%9C) [ה'תרס"ה](https://he.wikipedia.org/wiki/%D7%94%27%D7%AA%D7%A8%D7%A1%22%D7%94) - [ה' בניסן](https://he.wikipedia.org/wiki/%D7%94%27_%D7%91%D7%A0%D7%99%D7%A1%D7%9F) [ה'תשנ"ז](https://he.wikipedia.org/wiki/%D7%94%27%D7%AA%D7%A9%D7%A0%22%D7%96); [3 בספטמבר](https://he.wikipedia.org/wiki/3_%D7%91%D7%A1%D7%A4%D7%98%D7%9E%D7%91%D7%A8) [1905](https://he.wikipedia.org/wiki/1905) - [12 באפריל](https://he.wikipedia.org/wiki/12_%D7%91%D7%90%D7%A4%D7%A8%D7%99%D7%9C) [1997](https://he.wikipedia.org/wiki/1997)), הייתה [פרשנית ופרופסור למקרא](https://he.wikipedia.org/wiki/%D7%A4%D7%A8%D7%A9%D7%A0%D7%99_%D7%94%D7%9E%D7%A7%D7%A8%D7%90), [מורה](https://he.wikipedia.org/wiki/%D7%9E%D7%95%D7%A8%D7%94) ומחנכת, כלת [פרס ישראל](https://he.wikipedia.org/wiki/%D7%A4%D7%A8%D7%A1_%D7%99%D7%A9%D7%A8%D7%90%D7%9C) בתחום ה[חינוך](https://he.wikipedia.org/wiki/%D7%97%D7%99%D7%A0%D7%95%D7%9A_%D7%91%D7%99%D7%A9%D7%A8%D7%90%D7%9C). היא חידשה דרך לימוד חדשה ב[תנ"ך](https://he.wikipedia.org/wiki/%D7%AA%D7%A0%22%D7%9A), לפי המפרשים. עשרות שנים לפני שהחלה ההתעוררות בלימוד התורה אצל נשים דתיות, והייתה ל[מורת](https://he.wikipedia.org/wiki/%D7%9E%D7%95%D7%A8%D7%94) תנ"ך  מובילה

לדעתי רצוי וצריך, לא רק אפשר, לתת חינוך אינטנסיבי לבנות גם ממקורות תושבע"פ; בין אם משום הטענה שנשים עוסקות בכל המקצועות, מדוע ייגרע חלקן דווקא לגבי תורה, ובין אם משום דברי ה'חפץ חיים' (בהווסד 'בית יעקב') שאם הרמב"ם אומר שצריך ללמד לגר את עיקרי הדת, אדם שגדל במסגרת יהודית - על אחת כמה וכמה... הבנות כיום מקבלות חינוך כללי רחב, ורבות מגיעות לאוניברסיטה, ושם - ולא רק שם, אלא בחברה בכלל - באות במגע עם השקפות ותפיסות עולם שונות. כך שהידע וערכי התורה נחוצים לבת. אני מקבל בהחלט את תפיסת ה'בית הלוי' שלאשה יש צורך בתלמוד תורה כדי שמבחינה מעשית תדע מה לעשות... לדעתי, מה שדרוש לבת כדי לקבל את ההכשרה התורנית המעשית זה הרבה מעבר למה שמלמדים היום. יש להגביר את הלימוד לבנות, כמותית ואיכותית, תוך כדי הוראת כל תחומי התורה, ובכל זאת עדיין לא נחרוג מן המסגרת הנ"ל... אין לי שום התנגדות ללמד בנות גמרא... אני גם לא משוכנע שרצוי ללחוץ על בת ללמוד גמרא בצורה כל כך אינטנסיבית. בהלכה בכל זאת יש הבדל בין מקום האיש ובין מקום האישה בנושא זה, ובסופו של דבר התפקוד בחיים שונה. אבל אם לדבר על היכולת ללמוד דף גמרא ולהבין אותו ולהנות ממנו, איני רואה שום סיבה שלא לכוון לכך ללמד זאת לבנות, וצריך אפילו למסד את זה כחלק אינטגרלי של למידה בביה"ס, כך אני מלמד את בתי וכך חונכה אשתי..וזו נראית לי הדרך המומלצת לציבור הבנות בדורנו. (הרב אהרן ליכטנשטיין)

**\*אילו מחשבות עולות בכם בעקבות הטקסט?**

"אישה שלמדה תורה יש לה שכר אבל אינו כשכר האיש, מפני שלא נצטווית... ואע"פ שיש לה שכר צוו חכמים שלא ילמד אדם את בתו תורה, מפני שרוב הנשים אין דעתם מכוונת להתלמד אלא הן מוציאות דברי תורה לדברי הבאי, לפי עניות דעתן"

(הרמב"ם, הלכות תלמוד תורה א', יג)

"חייב אדם ללמוד לבנותיו המצוות כגון פסקי הלכות, ומה שאמרו שהמלמד לאשה תורה כאלו מלמדה תיפלות זהו עומק תלמוד וטעמי המצוות וסודי התורה, אותן אין מלמדין לאשה ולקטן, אבל הלכות מצוות ילמד לה, שאם לא תדע הלכות שבת - איך תשמור שבת?! וכן כל מצוות כדי לעשות להיזהר במצוות. ...

(דברים ל"א, יב (**ספר חסידים**, מהד' מרגליות, סימן שיג)

**פתיחה - \*מה אתם למדים על דמותה של נחמה ליבוביץ ז"ל מהטקסט שנכתב לזכרה?**

**\*מה לדעתכם חשוב בטקסט?**

**\*מהי עמדתכם לגבי נשים הלומדות תורה?**

**\*אילו מחשבות עולות בכם בעקבות הטקסט של הרמב"ם ומתוך ספר החסידים?**

**ינטל 2013: אם הן היו גברים, הן היו רבנים**

**המהפכה השקטה: השבוע סיימו הנשים הראשונות את התוכנית ללימודי ההלכה המבוססת על המקבילה הגברית. להם קוראים "רבנים", להן קוראים "מורות הלכה". הרבנית טיקוצ'ינסקי: "אחת המטרות - להכשיר נשים שישתתפו במעגלי פסיקה רחבים"**

**טלי פרקש** פורסם:  02.01.13 , 19:45

בשקט, מתחת לרדאר, בלי באז ובלי שאיפות רדיקליות, מתחוללת מהפכה באחד התחומים הכי טעונים בחברה הדתית. "מורות הלכה", "פוסקות" או "רבניות", הם שמות תואר אפשריים למשתתפות בתוכנית לימודי הלכה של "בית מורשה", שהמקבילה גברית שלה, מוכרת בשם "לימודי [הסמכה לרבנות](http://www.ynet.co.il/articles/0,7340,L-4302466,00.html)".

בעוד שנתיים יסיימו ה[נשים](http://www.ynet.co.il/articles/0,7340,L-4025663,00.html) הראשונות את התוכנית המלאה של "המקבילה הנשית-אורתודוקסית ללימודי הלכה", וכבר היום ניתן לראות כי מדובר בתופעה שעתידה לשנות את פניו של הדיון ההלכתי כפי שאנו מכירים אותו, עם הצטרפותו של מגדר שלם למעגל הקולות ההלכתיים.

הרבנית מיכל טיקוצ'ינסקי, ראש בית מדרש בבית מורשה, פיתחה את התוכנית לפני שבע שנים, ולא שיערה לעצמה שהיוזמה חסרת היומרה תהפוך לאבן דרך בשיח על נשים והלכה. "חשבתי שתוכנית הלימודים הזאת מתבקשת, יותר משחשבתי מה יהיו ההשפעות שלה", היא מספרת. "בתור מי שעומדת מול תלמידות ששואלות אותי שאלות הלכתיות, ראיתי צורך בלהעמיק את הידע".טיקוצ'ינסקי, עורכת דין בהכשרתה, מדגישה כי לא מדובר בתחביב לבנות צעירות שמחפשות תוספת עניין במדרשה. "התוכנית יועדה, מלכתחילה, לנשים בוגרות שעשו כברת דרך בתחום, ומלמדות במדרשות או בתיכונים. נשים שיש להן ניסיון משמעותי בלימוד תורה".

התוכנית המאתגרת מבוססת על המסלול הגברי המקביל וכוללת דיני איסור והיתר, [שבת](http://www.ynet.co.il/articles/0,7340,L-4254652,00.html), [אבלות](http://www.ynet.co.il/articles/0,7340,L-4089776,00.html)ואחרים. הבחינות במהלך הלימוד נערכות על ידי רבנים מורי-הוראה. העובדה כי הרבנים הבוחנים, דוגמת הרב אורי כהן, אינם מגיעים דווקא מהצד ה"ליברלי" של המפה הדתית - מעידה כי הממסד הרבני הסרוג מקבל, כמעט בשיוויון נפש, את המגמה החדשה.

לדברי טיקוצ'ינסקי, הרבנים אף מתפעלים מעומק הידע ומהבקיאות שהפגינו הנשים בבחינה. " לשם בדיוק רציתי לכוון. הם קולטים שזה יותר מנשים יודעות ספר", היא אומרת. "מדרשה או לימוד [גמרא](http://www.ynet.co.il/articles/0,7340,L-4206898,00.html) זה כבר מזמן לא נישה צִדית. היום כל בחור ישיבה צעיר ב'הסדר' יוצא עם הסמכה, ונשים, בניגוד לשאר התחומים, לא לומדות הלכה ברצינות במקומות אחרים.".

**אושפיזות**  
ד"ר ענת ישראלי, עצמון, רכזת שותפה של 'ניגון נשים'

אחד ממנהגי החג הרבים בסוכות הוא הזמנת אורחים לסוכה. מלבד האורחים הממשיים אנחנו מזמינים גם אורחים רוחניים – האושפיזין. האושפיזין הם רוחותיהן הטובות של שבעת אבותינו הקדמונים, אברהם, יצחק, יעקב, יוסף משה, אהרון ודוד,  הבאים לבקרנו בכל אחד מימי החג. בסוכות רבות נהוג לקשט את הסוכה ברשימת ה'אושפיזין' ולומר פסוקים מיוחדים המזמינים את האורח היומי.  
בימינו אנחנו מוזמנות להוסיף לצד האושפיזין הגברים גם **אושפיזות**. לפי אחת ההצעות, מונה רשימת האושפיזות את**שרה, מרים, דבורה, אביגיל, חנה, חולדה ואסתר**. ולמה שבע נשים אלה דווקא? הגמרא במסכת מגילה, יד ע"א, מונה רשימה של שבע נביאות שקמו לישראל, ומפרטת ומוכיחה שאכן כל אחת משבע הנשים הללו זכתה לרוח הקודש והייתה נביאה לדורה:  
'ועמדו עליו (=על עם ישראל) **שבע נביאות – מי הן? שרה מרים דבורה חנה אביגיל חולדה ואסתר**. **שרה** - ...שסכתה ברוח הקדש...  **מרים** - ...שהיתה מתנבאה כשהיא אחות אהרן ואומרת: עתידה אמי שתלד בן שיושיע  את ישראל. ובשעה שנולד נתמלא כל הבית כולו אורה, עמד אביה ונשקה על ראשה, אמר לה: בתי נתקיימה נבואתיך. **דבורה** – שכתוב: 'וּדְבוֹרָה אִשָּׁה נְבִיאָה, אֵשֶׁת לַפִּידוֹת' (שופטים ד, ד). **חנה** - שכתוב: 'וַתִּתְפַּלֵּל חַנָּה, וַתֹּאמַר, עָלַץ לִבִּי בַּיהוָה,  רָמָה  קַרְנִי בַּיהוָה...' (שמואל א ב, א). [אמרה] 'רמה קרני' ולא [אמרה] 'רמה פכי' [כי ניבאה כך]: דוד ושלמה שנמשחו בקרן - נמשכה מלכותן; שאול ויהוא שנמשחו בפך - לא נמשכה מלכותן... **אביגיל** - ... אמר לה [דוד]: 'וּבָרוּךְ טַעְמֵךְ, וּבְרוּכָה  אָתְּ: אֲשֶׁר כְּלִתִנִי הַיּוֹם הַזֶּה, מִבּוֹא בְדָמִים' (שמואל א כה,  לג)... **חולדה** – שכתוב: 'וַיֵּלֶךְ חִלְקִיָּהוּ הַכֹּהֵן וַאֲחִיקָם וְעַכְבּוֹר  וְשָׁפָן וַעֲשָׂיָה, אֶל-חֻלְדָּה הַנְּבִיאָה' וגו' (מלכים ב כב, יד)... **אסתר** - שכתוב: 'וַיְהִי בַּיּוֹם הַשְּׁלִישִׁי, וַתִּלְבַּשׁ אֶסְתֵּר מַלְכוּת'  (אסתר ה, א): 'בגדי מלכות' היה צריך לומר! אלא שלבשתה רוח הקדש...

(בבלי מגילה יד א-ב, בתרגום לעברית)  
על-פי המסורת הקבלית שבעת האושפיזין מסמלים כל אחד מידה אחרת: אברהם - מידת החסד, יצחק - מידת הגבורה, יעקב - תפארת, משה - נצח, אהרון - הוד, יוסף - יסוד ודוד - מלכות.  
מה מסמלות שבע הנשים הנביאות המצטרפות אל שבעת האושפיזין הגברים?   
אפשר להתחיל להציע תשובות לשאלה הזו:  
שרה – כוח סבל ויכולת להגן ולסוכך, מרים – חיוּת ושפע, דבורה – מנהיגות ועוז רוח, חנה – אמונה וכוח רצון, אביגיל – תושייה וחמלה, חולדה – כוחות נבואה ותוכחה, אסתר – הקרבה ואומץ.  
ואולי האושפיזות מסמלות מידות טמירות רבות נוספות, שעתידות להיחשף בפנינו עם הכנסתן לסוכותינו וללבבותינו... 

**שיר אהובת הספן /** יאיר לפיד   
הרוח שוב מוסרת  
הודעה לים  
רגע עוברת  
רגע נסגרת  
בין שערי הנמל  
יש ניחוח ערק  
ורשתות קרועות  
שיר אהובת הספן הנשכחת  
שיר הנשים המחכות  
הוא לא ידע  
איך היא קינאה בספינות  
הוא לא ידע  
איך היא חיכתה בלילות

רגע לא בטוח  
מול מפרש רטוב  
זעם הרוח  
מכה את המים  
את לב הנשים על החוף  
נר אחד ברוח  
שאינו כבה  
דולק בחלון  
שתאר ג'ורג' אמאדו  
הים האכזר ההוזה  
הרוח שוב מוסרת  
הודעה לים  
רגע שותקת  
רגע מספרת  
הלילה מת הספן

**ינטל** [סרט](https://he.wikipedia.org/wiki/%D7%A1%D7%A8%D7%98_%D7%A7%D7%95%D7%9C%D7%A0%D7%95%D7%A2) [מחזמר](https://he.wikipedia.org/wiki/%D7%9E%D7%97%D7%96%D7%9E%D7%A8) [דרמטי](https://he.wikipedia.org/wiki/%D7%93%D7%A8%D7%9E%D7%94), משנת [1983](https://he.wikipedia.org/wiki/1983) ב[בימויה](https://he.wikipedia.org/wiki/%D7%91%D7%9E%D7%90%D7%99_%D7%A7%D7%95%D7%9C%D7%A0%D7%95%D7%A2) ובכיכובה של השחקנית היהודייה [ברברה סטרייסנד](https://he.wikipedia.org/wiki/%D7%91%D7%A8%D7%91%D7%A8%D7%94_%D7%A1%D7%98%D7%A8%D7%99%D7%99%D7%A1%D7%A0%D7%93). ה[תסריט](https://he.wikipedia.org/wiki/%D7%AA%D7%A1%D7%A8%D7%99%D7%98) מבוסס על סיפורו של [יצחק בשביס זינגר](https://he.wikipedia.org/wiki/%D7%99%D7%A6%D7%97%D7%A7_%D7%91%D7%A9%D7%91%D7%99%D7%A1_%D7%96%D7%99%D7%A0%D7%92%D7%A8) "ינטל בחור ישיבה" ועוסק ב[מעמד האישה ביהדות](https://he.wikipedia.org/wiki/%D7%9E%D7%A2%D7%9E%D7%93_%D7%94%D7%90%D7%99%D7%A9%D7%94_%D7%91%D7%99%D7%94%D7%93%D7%95%D7%AA) ובעיקר באופן ההתמודדות של האישה היהודייה עם גישת הממסד הדתי לחינוכה.ינטל היא בתו של רבי מנדל, מלמד כפרי דתי אדוק. היא חיה ב[שטעטל](https://he.wikipedia.org/wiki/%D7%A9%D7%98%D7%A2%D7%98%D7%9C) טיפוסי ב[פולין](https://he.wikipedia.org/wiki/%D7%A4%D7%95%D7%9C%D7%99%D7%9F) של תחילת המאה העשרים. אביה האלמן מלמד אותה בסתר את רזי התורה והתלמוד, מה שמקובל היה ללמד בנים בלבד. כאשר אביה נפטר היא מקצצת שערה, מתחזה לבחור ויוצאת למסע על מנת למצוא [ישיבה](https://he.wikipedia.org/wiki/%D7%99%D7%A9%D7%99%D7%91%D7%94).

.

**\*איזו מציאות משתקפת מהשיר?**

**\*מה דעתכם על כך**?

**\*מה לדעתכם חשוב בטקסט ינטל 2013?**

**\*מהי עמדתכם בנושא זה?**

**לפניכם פרשנות להזמנת אושפיזות בסוכות, מה דעתכם על פרשנות זו? מה הטקסט מבקש להגיד לנו?מה לדעתכם חשוב בטקסט?**

**דף לימוד מס' 8**

**אמנת זכויות הילד**

פותחת בדבריה באחד העקרונות המרכזיים העומדים בבסיס הזכויות הכלולות בה – עקרון השוויון.

ילדים כקבוצה חברתית מוחלשת, חסרת ישע ופגיעה מועדים כמו קבוצות דומות אחרות להפליה וליחס לא שוויוני בהיבטים שונים בחייהם. לילדים, בשונה מקבוצות אחרות, אמצעים וכלים מעטים, אם בכלל, להתמודד עם מצבי ההפליה והפגיעה בכבודם. הבטחת עקרון השוויון משמעה התייחסות הוגנת ולא מפלה כלפי ילדים ללא קשר לשייכות שלהם לקבוצות תרבותיות וחברתיות שונות. על מנת שעיקרון זה יתממש, חשוב להיות מודע לשונות ולייחודיות של ילדים ולהכיר בהם ולהבין כי כל התייחסות מפלה על בסיס שייכות משמעה פגיעה בעקרון השוויון ובזכויות הילדים. ”המדינות החברות יכבדו ויבטיחו את הזכויות המפורטות באמנה זו לכל ילד שבתחום שליטתן, ללא הפליה מכל סוג שהוא, ללא קשר לגזע, לצבע, למין, לשפה, לדת, להשקפה פוליטית או אחרת, למוצא לאומי, אתני, או חברתי, לרכוש, לנכות, ללידה או למעמד אחר של הילד, של הורהו או של האפוטרופוס החוקי שלו.“”עקרון אי ההפליה המעוגן באמנה מטיל על המדינה את החובה לכבד ולהבטיח קיומן של הזכויות המוכרות באמנה ללא הפליה. עיקרון זה נועד להגשים את עקרון השוויון והוא מהווה אחד העקרונות המרכזיים באמנה".

**קלרה יונה**

**קורות חייה ופועלה**

קלרה יונה נולדה בשנת 1959 ברחוב השומר בקטמון ח' בירושלים, ולמדה בבית הספר "בויאר".

הייתה ממקימי עמותת "קדמה" בשנת 1993 , עמותה שביסודה מתן חינוך עיוני ברמה גבוהה ביותר לבני שכונות ועיירות פיתוח בקהילה עצמה חינוך שיוביל לתעודת בגרות וללימודים אקדמיים.

היא ניהלה את בית הספר קדמה ירושלים כעשור מ - 1994 עד 2013 מתוך אמון מלא בילדים ובהוריהם, חיזוק תחושת המסוגלות אצלם והיכולת של כל ילד לעשות בחירה מחדש בכל יום.

לדברי קלרה יונה, בשנים שלמדה בביה"ס בויאר, התחילה להתבונן בסביבתה בעיניים ביקורתיות, והחלו להתגבש זהותה ותפיסתה החברתית פוליטית. חוויותיה מבית ספר "בויאר" הביאו אותה -להבנה שיש להקים תיכון עיוני בשכונה עצמה, שכן עד לשנת 1994 לא היה בישראל אפילו בית ספר -תיכון עיוני אחד בכל השכונות ועיירות הפיתוח. עד לאותה שנה בתי הספר בשכונות ובעיירות הפיתוח, שרוב תושביהן ממוצא מזרחי, היו בתי ספר מקצועיים או מקיפים, שבהם רק מיעוט ניגש לבחינות הבגרות.

את שירותה הצבאי היא עשתה בבה"ד 6, בחיל התחזוקה, ושם היא לימדה, בהתנדבות כמובן, את בני השכונות האנלפביתים ששירתו אתה קרוא וכתוב. אחרי הצבא החלה ללמוד באוניברסיטה העברית לקראת תואר ראשון בחוג לסוציולוגיה. בתקופת לימודיה האקדמיים הציעו לה להדריך בקייטנה לילדי שכונת המצוקה "שטרן", שבקרית יובל. היא הקימה לבד מועדון מאולתר במקלט טחוב ומעופש. הנערים שאהבו את הלהט האנרגטי שלה, סייעו לה בכך. אחר כך נאבקה להקים במתנ"ס המקומי המוזנח מרכז נוער לילדים שנשרו ממערכת החינוך. היא גייסה צוות מדריכים והמקום הפך למרכז למידה מוצלח. במסגרת לימודיה לתואר שני בחוג לעבודה סוציאלית באוניברסיטה העברית )במסלול ניהול( הכירה את ד"ר שלמה סבירסקי והצטרפה לפעילות של היל"ה )השלמת יסוד ולימודי השכלה(. הם נסעו ליישובים ברחבי הארץ ונפגשו עם הורים. היא התמקדה בפרויקט הכנה לבגרות לתלמידים שלומדים בתיכונים מקצועיים. לצדה היה מאיר בוזגלו, שהופקד על לימודי המתמטיקה. הם ערכו מרתונים במתמטיקה לקראת מבחני הבגרות, בין השאר בירוחם. הם לא רק לימדו אלא גם התמקדו בהעצמה ובשיפור הדימוי העצמי של התלמידים .

**שוויון הזדמנויות בחינוך**

**תיאור מקרה**

אני לומדת בכיתה ו'. בשנה הבאה אני עומדת להתחיל ללמוד בחטיבת הביניים אשר בה לומדים ילדים מכל בתי הספר באזור. קבוצת הורים מבית הספר שלנו כתבה עצומה להנהלת בית הספר ובה היא מבקשת כי בכיתות שבהן אנו נלמד לא ישולבו תלמידים מיישובים אחרים ושתישמר ההפרדה על מנת שרמת הלימודים תישאר גבוהה. הוריי טענו בפניי שזו אינה הפליה, אבל לדעתי

יש פה פגיעה בשוויון.

**מה דעתכם???**

מה דעתכם?

-

1.**האם קראתם בעיתון או שמעתם על אפליית תלמיד/ה באזור המגורים שלכם? כיצד ההפליה באה לידי ביטוי?**

**2.מה בחרתם לעשות כאשר נודע לכם על הפליה זו? מה הייתה תגובתכם? האם בחרתם לנהוג באופן שונה מהתנהגותם של האחרים?**

**3.מה משמעות הביטוי ”כל ישראל ערבים זה לזה“?**

**4.האם יש קשר בין ביטוי זה לבין האחריות שלנו לדאוג לשמירה על זכויותיהם של אחרים?**

**5.האם לנו, כאזרחים בחברה, אחריות למניעת ההפליה של אנשים? כיצד אחריות זו צריכה לבוא לידי ביטוי?**

**6.למי נפנה כדי ליצור את השינוי? מה אנו כתלמידים/ות יכולים לעשות כדי לגרום לכך שהשינוי יתחיל מיד?**

**וְאָהַבְתָּ לְרֵעֲךָ כָּמוֹךָ**

[ויקרא, יט']

**תיאור מקרה**

”אני תלמיד כיתה ה' מוגבל בהליכה, ולכן נעזר בכיסא גלגלים או בקביים על פי הצורך. בבית ובבית הספר אני מרגיש כי מתייחסים אליי כשווה בין שווים והתאימו לי את הסביבה כך שאוכל להיות עצמאי לגמרי. אפילו בנו בבית הספר מעלון. לצערי בעיר בה אני גר אני מרגיש שאני מופלה לרעה: לא מתייחסים אל הצרכים המיוחדים שלי, ולכן אני מאוד מוגבל וזקוק לעזרת אחרים. אני מאוד מתוסכל. אינני יכול להגיע לקופת החולים, לספרייה העירונית או למתנ“ס ללא עזרה של הוריי. אני חושב שהמצב הזה הוא בלתי אפשרי והלוואי שניתן היה לשנותו.“

* **חפשו מידע בנושא נגישות: מהם החוקים, התקנות, הדרישות מרשויות, ממוסדות ציבור וכדומה.**
* **מה הרגשת כשקראת את תיאור המקרה? האם יש לך רעיונות כיצד עלינו לפעול על מנת להנגיש את סביבתנו?**

מדינת ישראל הדמוקרטית מקדשת את הזכות המוסרית לחיים ואת הזכות השווה להיות שונה... עלינו להבין שאין לנו דרך אחרת מלבד החיים המשותפים... זה הזמן לבחור בדרך המשותפת. זה הזמן למצוא את המאחד ולא המפלג. זה הזמן להאמין ביכולתנו לחיות כאן על האדמה הזאת. אין לנו אפשרות אחרת, אין לנו אפשרות אחרת... זה בידיים שלנו. )שמעון פרס וראובן ריבלין, "אנחנו נזעק בשמם", ידיעות אחרונות, ט' בתמוז תשע"ד, 37.3.0.0

שיוויון הזדמנויות: עיקרון הקובע כי כל אדם זכאי להזדמנות שווה למימוש עצמי וכלכלי, ללא תלות ברקע האישי שלו (מילוג).

אפליה: העדפה על פני אחר באופן לא חוקי, לא ענייני או לא הוגן; קיפוח (מילוג).

* כיצד ומה עשתה קלרה יונה למען מתן שיוויון הזדמנויות לכלל האוכלוסייה?
* האם חווית או מישהו ממקורביך חווה או חש מופלה במסגרת כלשהי? מה עשה/ית לתקן עוול זה?

הזכות לשוויון מעגנת בתוכה את הזכות לכבוד. כבוד האדם הוא הבסיס הערכי למימוש זכויות הילדים(משרד החינוך, הפיקוח ליישום חוק זכויות התלמיד).

**דף לימוד מס' 9**

ירושלים נבנתה במקום שבו שררה אהבת חינם ואחדות והיא נחרבה בגלל חוסר אחדות בגלל מריבות ושנאת חינם . ירושלים ממוקמת במרכז הארץ ויש לכך משמעות, היא המרכז המחבר את עם ישראל כולו. ירושלים לא חולקה בין השבטים כפי ששאר הארץ חולקה לנחלות, דווקא כדי להדגיש שהיא שייכת לכולם. כל זה כשלעצמו מדגיש את ייחודיותה של ירושלים כעיר המאחדת. בתקופת בית המקדש היה עוד גורם חשוב ומאחד והוא העלייה לרגל שהתקיימה שלוש פעמים בשנה, בחגים – פסח שבועות וסוכות. בעלייה זו היה עולה כל העם יחד ומתאסף בבית המקדש בירושלים ב. נוסף לכך ישנו עוד גורם מאחד והוא שכל מי שמתפלל – מכוון את ליבו וגופו לעבר ירושלים

**אהבת חינם**

**מעשה בשני אחים** (אגדת עם (

היה היו שני אחים שאהבו איש את רעהו וקיבלו בירושה מאביהם חלקת אדמה. האח האחד היה נשוי ומטופל בילדים ואילו האח השני רווק

. כך חיו ועיבדו איש את חלקת שדהו במשך השנה. והנה הגיעה שעת הקציר והם קוצרים את השיבולים במשך היום ובלילה ישנים בשדה מעמל היום כמנהג הימים ההם

. ובלילה באות המחשבות לאח הרווק: אחי נשוי ויש לו ילדים, הוצאותיו מרובות משלי. ודאי הוא צריך אלומות שיבולים יותר ממני, אקום ואעביר אליו בשקט בלי שירגיש אלומות שיבולים וכך יוכל להתפרנס בכבוד .

קם בלילה האח הרווק והעביר עשר אלומות שיבולים אל ערמת האלומות של אחיו וחזר לישון . עוד באותו לילה נדדה שנתו של האח הנשוי: אחי עדיין רווק, לא זכה כמוני להקים משפחה. ודאי צורך לו בכסף רב, מי יודע אם יספיקו לו האלומות לדאוג לצרכי חתונה ובית. מי אם לא אני אחיו, היכול לעזור לו. קם האח הנשוי והעביר בשקט בשקט עשר אלומות שיבולים לערמת האלומות של אחיו הרווק .

למחרת בבוקר התפלא כל אחד מן האחים לראות שלא חסרה בערמת האלומות שלו אף אלומת שיבולים . כך נהגו האחים למחרת ואילו בלילה השלישי נפגשו שני האחים בחצי הלילה באמצע הדרך, עם אלומות השיבולים שרצו להעביר איש אל אחיו . ומספרים כי במקום בו נפגשו שני האחים קמה העיר ירושלים .

**ימי ביניים**

"ואהבת לרעך כמוך", ויכוון לאהוב כל אחד מבני ישראל כנפשו, כי על ידי זה תעלה תפילתו כלולה מכל תפילות ישראל, ותוכל לעלות למעלה ולעשות פרי. ובפרט אהבת חברים העוסקים בתורה ביחד צריך כל אחד ואחד לכלול עצמו כאלו הוא איבר אחד מן החברים שלו. ובפרט אם יש לאדם ידיעה והשגה להכיר לחברו בבחינת הנשמה. ואם יש איזה חבר מהם בצרה צריכים כולם לשתף עצמם בצערו או מחמת חולי או מחמת בנים ח"ו, ויתפללו עליו. וכן בכל תפילותיו ודרכיו ודבריו ישתף את חברו עמו. ומאד הזהירני מורי ז"ל בעניין אהבת החברים שלנו, של חברתנו. )ר' חיים ויטאל, הקדמת האר"י הקדוש ל"שער הכוונות" לאר"י, צפת, המאה ה- 16)

ח. משה דיין )מגדולי המצביאים והמדינאים של ישראל: 1915-1981) "צבא הגנה לישראל שחרר הבוקר את ירושלים. איחדנו מחדש את ירושלים המבותרת, את בירת ישראל השסועה".

שיר המעלות לדוד שמחתי באומרים לי בית ה' נלך. עומדות היו רגלינו בשעריך ירושלים. ירושלים הבנויה כעיר שחברה-לה יחדיו. ששם עלו שבטים שבטי-יה עדות לישראל להודות לשם ה'. כי שמה ישבו כסאות למשפט כסאות לבית דויד. שאלו שלום ירושלים ישליו אוהביך. יהי-שלום בחילך שלוה בארמנותיך. למען אחי ורעי אדברה-נא שלום בך. למען בית-ה' אלוהינו אבקשה טוב לך. תהלים קכב


חיים וייצמן )מנהיג ציוני, מדען והנשיא הראשון במדינת ישראל: 1874-1952" :)ירושלים שלנו היא" מלא הוקרה וחרדה הנני קם לדבר אליכם, בני ירושלים, אשר סבל כה רב עבר עליכם בשנה גדולה וטראגית זו. לירושלים נועד מקום מיוחד בלבו של כל יהודי. ירושלים היא לנו תמצית הרעיון הארץ-ישראלי. הקמתה של ירושלים מסמלת את גאולת ישראל. רומא היתה לרומאים סמל לכיבושיהם הצבאיים ולארגונם הפוליטי. אתונה היתה בשביל היוונים התגלמות כל היפה והאציל, שגאונם יצר בשטח האמנות והמחשבה; ואילו לירושלים יש בשבילנו חשיבות רוחנית ומדינית גם יחד. זוהי עיר האלוהים, מושב בית-המקדש שלנו בימי-קדם; אולם זוהי גם בירת דוד ושלמה, קריית מלך רב, מרכז מדינתנו העתיקה. לגבי יתר הדתות המונותיאטיסטיות הגדולות ירשולים היא המקום, שבו כרוכים זכרונות קדושים, לנו ירושלים היא גם זאת - אך לא רק זאת. הרי היא מרכז תפארתנו הלאומית מימי-קדם. אל ירושלים זו נשאנו עינינו בכל אשר נדדנו. עיר זו מגלמת בתוכה את הנעלה והנשגב שבתקוותינו לעתיד. ירושלים היא האם הנצחית של עם ישראל, שלא חדלו לאהוב ולהעריך אותה אף בעזובתה. ביום, שבו הכריז דוד את ירושלים לבירת יהודה, קמה המדינה היהודית. ביום תשעה באב, שבו נחרבה ירושלים על-ידי טיטוס, תמו ימיה של המדינה היהודית.?

**ניצוץ האהבה**/ אהוד בנאי

כל אחד חי בעולם אחר כל כך גדול השוני, את מה שאני מרגיש בפנים איש לא מרגיש כמוני, את מה שאתה חושב עמוק אני חושב שטוח, מה שאתה רואה סגור אני רואה פתוח, את מה שאני רואה לבן אתה רואה שחור... אך בלי ניצוץ האהבה שום דבר לא יטמיע

**באיזו מידה משקפת ירושלים של היום את שאיפותיו של כותב המקור שקראתם ביחסו אליה?**

****

****

**לדיון:**

**• שתפו במקור / מקורות שעורר/ו בכם הזדהות/ התנגדות – והסבירו מדוע**

**• האם הייתה בינכם הסכמה בשעת הלימוד? לגבי אילו מקורות? לגבי אילו ערכים? •**

**האם התעוררו ביניכם חילוקי דעות? לגבי אילו מקורות? לגבי אילו ערכים**

**• כיצד התמודדתם עם חילוקי הדעות?**

****

****

**. אילו רגשות כלפי ירושלים באים לידי ביטוי במקור זה?**

**דף לימוד 10**

**פרצופים שונים, דעות רבות וסובלנות אחת**

**קבלת האחר**

**נסיעה ברכבת או הליכה ברחוב מפגישות אותנו עם פרצופים שונים כשלכל אחד דעה שונה**

**ודרך ייחודית משלו שבה הוא חווה את העולם. משה רבנו לפני שעוזב את העולם מבקש**

**הנהגה שתכיל את ריבוי הדעות הללו.**

הרואה[ אוכלסין הרבה ]המון[ של בני אדם אומר: "ברוך חכם הרזים".

כשם שאין פרצופותיהם ]של בני אדם[ שוין ]דומים[ זה לזה – כך אין דעתם שוין זה לזה, אלא כל אחד ואחד יש לו דעת בפני עצמו.

]...[ תדע לך שהוא כן, ]שהרי[ משה ]רבינו[ מבקש מן הקדוש ברוך הוא בשעת מיתתו ואומר לפניו: רבונו של עולם! גלוי וידוע לפניך דעתם של כל אחד ואחד ואין בשל ]בין[ בניך שדעתם[ דומה זה לזה. כשאני מסתלק מהן ]עוזב אותם[, בבקשה ממך! אם בקשת ]אתה רוצה[ למנות עליהם מנהיג ]במקומי[ – מנה עליהם אדם שיהא סובל לכל אחד ואחד לפי דעתו.

(מדרש תנחומא, פרשת פינחס, סימן י)

**פתיחה:**

1**.מהו תפקידו של מנהיג**

**במציאות המתוארת**

**במדרש?**

**2.האם יש לדעתכם סיכוי**

**או סיכון במצב שהמדרש**

**מתאר, "שירושלים תהיה**

**סובלת כל אחד ואחד לפי**

**דעתו"?**



**מדרש תנחומא**

אוסף דרשות לתורה המכונה גם

"ילמדנו". מדרש תנחומא ומיוחס

לאמורא הארץ ישראלי תנחומא בר

אבא, מגדולי הדרשנים בארץ ישראל

בסוף תקופת האמוראים )במאה

הרביעית לספירה(.



**עיקר השלום / ר' נחמן מברסלב**

עיקר השלום הוא לחבר שני הפכים ואל תיבהל אם אתה רואה איש אחד שהוא בהיפוך גמור מדעתך וידמה לך שאי אפשר בשום אופן להחזיק בשלום עמו וכן כשאתה רואה שני אנשים שהם שני הפכים ממש אל תאמר שאי אפשר לעשות שלום בניהם אדרבא זהו עיקר שלמות השלום להשתדל שיהיה שלום בין שני הפכים.

**היחיד והקהילה**\ הרב יוסף דב סולוביצ'יק

היחידים השייכים לקהילה משלימים אלו את אלו. בכל אדם יש משהו מיוחד במינו, נדיר, שאינו ידוע לאחרים; לכל יחיד יש משהו מיוחד לומר, צבע מיוחד להוסיף לקשת הצבעים הקהילתית. לפיכך, כאשר מצטרף האדם הבודד לקהילה, הוא מוסיף מימד חדש למודעות הקהילה. הוא תורם משהו, ששום אדם אחר לא יכול לתרום. הוא מעשיר את הקהילה. אין לו תחליף. היהדות מאז ומתמיד ראתה את היחיד כאילו הוא עולם קטן... בשל אותה מיוחדות, מתכנסים בני האדם היחידים ביחד, משלימים אלו את אלו, ומשיגים אחדות". )מתוך כתב העת טראדישן(,

**פאזל**/ איריס ארנסט

נושיט יד אל יד ונתאחד כולנו ללב אחד. לא משנה אם אנחנו שונים, אם צבענו שונה אם שפתנו שונה אם אנחנו שונים במראה בתכונות, בהתנהגות ובהבנה. כולנו ביחד יד אל יד נרכיב פה פאזל יחיד ומיוחד פאזל של לב גדול במיוחד ובו אנחנו השונים נהיה לאחד.

**ניצוץ האהבה/** אהוד בנאי

כל אחד חי בעולם אחר כל כך גדול השוני, את מה שאני מרגיש בפנים איש לא מרגיש כמוני, את מה שאתה חושב עמוק אני חושב שטוח, מה שאתה רואה סגור אני רואה פתוח, את מה שאני רואה לבן אתה רואה שחור, כשיורדת עלי החשיכה עליך זורח אור, מה שבשבילך חלום לי זו האימה, מה שבשבילי שלום לך זו מלחמה, למקום אליו אני הולך הן גם אתה תגיע, למקום אליו אתה הולך כן גם אני אגיע אך בלי ניצוץ האהבה שום דבר לא יטמיע.

**לדיון**

**אילו תכונות נזכרות או מתוארות במקורות השונים, שזיהיתם אותם כדומים או כזהים לכם? מהם?**

**מהי עמדתם של כל אחד מהטקסטים על הנושא?**

**אילו דרכים מציע כל אחד מהם לכבד את השוני בין בני האדם?**

**הציעו דרכים משלכם לכבד כל אדם ונמקו את הצעתכם ביחס למארג האנושי הקיים בירושלים.**

**דף לימוד מס' 11**

**הרבנית חנה הנקין**

הרבנית חנה הנקין (נולדה ב-1946) היא מקימת וראש מדרשת נשמת, ממובילות לימוד תורה והלכה לנשים, נחשבת פורצת דרך, חלוצת לימוד התורה לנשים ואחת מתלמידות החכמים הגדולות של ימינו.

חנה נולדה בארצות הברית ולמדה בתיכון ליד הישיבה-יוניברסיטי ולאחר מכן למדה בקולג' 'סטרן' ביהדות הוראה וסוצלוגיה לתואר השני. נשאה לרב יהודה הרצל הנקין איתו עלתה לארץ ב-1972, בני הזוג התיישבו בבית שאן ולימדו בתיכון מקיף מקומי עד שהרב מונה לרב אזורי והרבנית הצטרפה לפעילותו במועצה הדתית. הרבנית עברה לירושלים ובשנת 1980 הקימה את מדרשת ”נשמת“, שהיום מונה מעל ל-150 תלמידות. ב-2015 הוענק לה תואר דוקטור לשם כבוד על ידי אוניברסיטת בר-איל. לזוג הנקין שישה ילדים. בנם הרב איתם הנקין, נרצח בפיגוע ירי יחד עם רעייתו נעמה ב-1 באוקטובר 2015. בשנת תשע"ז החליטה עיריית ירושלים להעניק לה את התואר יקיר ירושלים. ב-2017 נבחרה להדליק משואה בטקס הדלקת המשואות ביום העצמאות.

נחשבת לחלוצת לימוד התורה לנשים ואחת מתלמידות החכמים הגדולות של ימינו.

על לימודיה בקולג' סיפרה: "היינו שתי בנות מתוך תשעים שנרשמו לקורס בגמרא. אני הייתי מתכוננת ללימודים בלילה, וביום לומדת גמרא סביב השעון. גם אם נכנסתי לשיעורים אחרים, הגמרא היתה העיקר. עם הזמן הבנתי שאני רוצה לשבת בבית המדרש וללמוד וזה לא היה קיים בשום מקום"

עבודת התואר השני שלה בתלמוד נדחתה בטענה שלא יתכן שאישה תכתוב עבודה ברמה כזו. רק לאחר מבחן בעל פה הוכיחה כי אכן היא כותבת העבודה ולא בעלה, כפי שנחשדה מלכתחילה. בעלת תואר דוקטור לשם כבוד מהישיבה אוניברסיטי על פתיחת שערי ההלכה לנשים.

הרבנית הנקין נולדה לאם עקרת בית ולאב איש עסקים. בצעירותה הייתה פעילה בתנועת הנוער "המזרחי הצעיר“ בתור חניכה, מדריכה ורכזת סניף.

**העצמה אישית/תחושת מסוגלות**

**פתיחה:**

**\*האם כל אחד מאתנו נצבת הזדמנות שווה לקידום עמדות והכישורים האישיים?**

**מה דעתכם יכולה להיות הבעיה לאלו שאינם מבעים את עמדתם ולא מפעילים את כישרונם למרות ההזדמנויות הניצבות בפניהם?**

הגדרת תחושת מסוגלות עצמית לפי בנדורה : אמונתו של האדם בנוגע ליכולתו להשיג שליטה על אירועים המשפיעים על חייו ובנוגע ליכולתו לגייס את המוטיבציה המשאבים הקוגניטיביים והפעולות הנדרשות על מנת להתגבר על משימות ( 1977 ,BANDURA).

אל תעניק לי – תוציא ממני

אל תענה לי – תציב לי שאלות

אל תקל עלי – תכביד באתגרים

אל תפתור לי – תאפשר לי להתלבט

)מתוך "מעיין מתגבר ושמו אדם –" פרופ' יעקב פרנקל .(

**חנה הנקין על עצמה: "אני מייצגת את עולם התורה לנשים - שהוא פורח בימים אלה".**

**אמרה: " אני עוסקת בפתיחת שערי הלימוד התורני לבנות ולנשים, 'כולל' ברמה הגבוהה ביותר. לדוגמה, ב'נשמת' הכשרנו נשים, לראשונה בתולדות ישראל, לענות על פניות של נשים בנושאים הלכתיים. זכינו לתמיכה רחבת ממדים גם מצד הציבור, ובפרט מצד הרבנות הציונית. עם זאת, יש בעיה קשה של משאבים, והלימוד הנשי-התורני עדיין לא זכה לתמיכה הכספית הראויה. בפרט, יש חוסר מודעות לחשיבות שבתמיכה ארוכת תווך.**

**אמרה: "אם לא ייווצר שיח בין עולם ההלכה לבין רוחות הזמן, אנו עלולים לאבד רבים וטובים. הקול הנשי בעולם ההלכה הוא הנשק הדרמטי ביותר שיש לנו כדי למגר את תופעת הניכור מעולם ההלכה. נשות ההלכה משדרות רלוונטיות. מי שמסתכל על העולם סביב ורואה נשים בכל תחומי העיסוק, ישאל את עצמו על הרלוונטיות של מערכת שמנוכרת לחלוטין לרוח הזו. כניסת נשים לעולם ההלכה משדרת קשב לרוחות הזמן. התופעה אומרת: אנו שותפים לרוח, מה שמתחדש בכל העולם מתחדש גם אצלנו. לעולם ההלכה שיח עם ערכי ההווה, והוא מופרה בצורה חיובית. זו אמירה של פתיחות, של רלוונטיות, של התחדשות. "הפוסט-מודרניסט מחפש משמעות רוחנית, חיבור, ובלבד שיוכל לעשות מרצונו הטוב. כל מה שכפוי שנוא עליו. החירות לבחור היא עצם מעצמיו. דווקא הוא עשוי לאמץ מסרים דתיים ואפילו הלכתיים מנשים. מי שפונה לאישה כסמכות הלכתית עושה זאת מבחירתו שלו וזה נתפס כמעשה רצוני. למרות שההלכה היא אותה הלכה, אקט הפנייה מעניק מימד של חירות לסיטואציה"**

**גבשו עמדה על פי דבריה המצוטטים של רבנית חנה הנקין : "הקול הנשי בעולם ההלכה הוא הנשק הדרמטי ביותר שיש לנו כדי למגר את תופעת הניכור מעולם ההלכה", האם מעמדה ותפקודה של הרבנית חנה הלקין בחברת שלנו הוא מצב חריג?**

**לגיבוש עמדה בנושא קראו עוד מידע על פעילותה ותרומתה של רבנית חנה הנקין לקידום מעמד האישה בחברה ישראלית.**

**לתת / חמוטל בן זאב**

לתת, את הנשמה ואת הלב

לתת כשאתה אוהב

ואיך מוצאים את ההבדל שבין לקחת ולקבל?

עוד תלמד לתת.

לגלות סודות בסתר

להתיר את סבך הקשר.

כשהלב בך נצבט – מכל חיוך מכל מבט

אתה נזהר, אתה יודע וחוץ ממך איש לא שומע

פוסע בין הדיכאונות וממלא שעות פנויות.

לתת, את הנשמה ואת הלב

לתת כשאתה אוהב

עוד תלמד לתת לתת.

אתה לומד עם השנים לבנות ביחד בניינים

לחיות עם כל השינויים

לרקום איתה סיפור חיים

ולעבור ימים קשים במצוקות בריגושים

תמיד לדעת לוותר ואת הטעם לשמר.

לתת, את הנשמה ואת הלב

לתת כשאתה אוהב

עוד תלמד לתת לתת….

" **כיצד מאלפים פיל "?/** תמר קימל - מנהלת יחידת גני ילדים בשפ"ח (

פעם כשהייתי בהודו, ראיתי פיל ענק קשור בחבל למוט קטן במשך שעות רבות .

התפלאתי מאוד לראות שהפיל האומלל שבודאי חפץ בחופש, משלים עם מצבו ולא מנסה

לברוח, שהרי ברור היה שמשיכה קלה של החבל הייתה משחררת אותו מיידית לחופש .

הנושא הזה העסיק מאוד את מחשבתי. לפני סוף השהיה שלי בבומבי נתקלתי בהודי נחמד

דובר אנגלית מעולה. התברר שאדם זה עוסק באילוף פילים. שמחתי על ההזדמנות לברר

את התעלומה הגדולה מדוע החיה העצומה, הפיל הגדול, איננו פוסע לדרכו תוך כדי נפנוף

צוהל של המוט הדקיק אליו היה קשור .

לשאלתי השיב המאסטרו: "או זה שום דבר זה החלק הקל ביותר באילוף הפיל פשוט מאוד

כאשר הפיל נולד והוא קטן וחלש יחסית אני קושר את הפיל לעץ. כמובן שדבר זה אינו

מוצא חן בעיניו והוא מנסה בכל כוחו להשתחרר אולם אינו מצליח כי הוא חלש מדי לאחר

זמן קצר ביותר הוא מתייאש ומשלים עם מצבו ונשאר עומד כנוע ליד העץ. לימים הפיל גדל

לחיה גדולה וחזקה אבל הוא בטוח שאין בכוחו להשתחרר מהמוט התקוע בקרקע כי הרי

בעבר הוא לא הצליח ולכן אפילו הוא אינו מנסה..."

זה הסוד כולו שח לי בחיוך המאסטרו והלך לדרכו .

חשבתי לעצמי על כך נאמר במקורותינו "מותר האדמה מן הבהמה אין ."

האם אנו מנסים את כוחנו מידי פעם מחדש לבחון את היכולות שלנו לשנות ולבצע דברים

שבעבר לא הצלחנו לעשות כי היינו חלשים מידי .

אולי גדלנו והתחזקנו בחומר, ברוח ובניסיון חיים ואנו סתם עומדים כבולים ליד מוט דקיק

ולא מנסים אפילו להשתחרר ולנסות שוב את כוחנו?)

**אני ואתה/**[**אריק איינשטיין**](http://shironet.mako.co.il/artist?prfid=166&lang=1)

אני ואתה נשנה את העולם,   
אני ואתה אז יבואו כבר כולם,   
אמרו את זה קודם לפני,   
לא משנה - אני ואתה נשנה את העולם.   
  
אני ואתה ננסה מהתחלה,   
יהיה לנו רע, אין דבר זה לא נורא,   
אמרו את זה קודם לפני,   
זה לא משנה - אני ואתה נשנה את העולם.   
  
אני ואתה נשנה את העולם,   
אני ואתה אז יבואו כבר כולם,   
אמרו את זה קודם לפני,   
לא משנה - אני ואתה נשנה את העולם.

**מה היו תחושותיכם ומחשבותיכם כשקראתם את הסיפור?**

**האם אתם מסכים עם תובנות של הסיפור?**

**אילו סטריאוטיפים אתם מזהים בקטע?**

**מה היו תחושותיכם ומחשבותיכם כשקראתם את הקטע?**

**שאלות לדיון:**

**- מהו מחירה של אדישות ומה מחירה של מעורבות גבוהה מדי?**

**- האם קיים רווח אישי במעורבות?**

**- מה יחס החברה ל"יושבים על הגדר"? לאלה שרוצים לשנות את העולם? לאלה ש"שוכבים**

**על הגב"?**

**- מה הביטוי שהכי מדבר אליכם?**

**שאלות לדיון:**

**-מה הביטוי שהכי מדבר אליכם?**

**-מהו העולם שאליו מכוון השיר? (החברה? המדינה? הקהילה? האנושות?)**

**-מהו השינוי שאליו מכוון לדעתכם השיר?**

**-מהי ההקרבה הנדרשת לצורך שינוי העולם?**

**דף לימוד מס' 12**

**עצמאות ומעורבות חברתית**



**רחל ינאית בן**-**צבי**

(אייר תרמ"ו, 1886 – 16 בנובמבר 1979(

|  |  |
| --- | --- |
|  | |
|  |  |
| בת זמננו, שהייתה רעייתו של נשיא המדינה השני, יצחק בן צבי. ייחודה של רחל הילדה בא לידי ביטוי ברצונה העז ללמוד. מאחר שהמלמד סירב לצרף אותה ללימודי הגמרא של הבנים הבוגרים, הצטרפה לבן דודה, שלמד אצל מורה פרטי עברית, דקדוק ונביאים ראשונים. אחר כך למדה רוסית, והכינה עצמה לבחינות הכניסה לגימנסיה. לאחר שהתגברה על יחסו השלילי של אביה ללימודים, נסעה לעיר הגדולה ז'יטומיר. מאחר שלא היו לה אמצעי קיום העמיסה בת ה-15 על עצמה משא כבד. היא התגוררה בגפה, דאגה לכל צרכיה, ובצד השלמת חומר הלימודים התפרנסה ממתן שיעורים פרטיים בעברית. בז'יטומיר התוודעה לשני דברים שהשפיעו מאז על דרכה: מעורבות בחוגי נוער ציוניים, ואהדה עמוקה לבוטניקה. |  |

"מעביד אינו יכול להפלות בין עובדיו או בין דורשי עבודה מחמת מינם, נטייתם המינית, מעמדם האישי, הריון, היותם הורים, גילם, גזעם, דתם, לאומיותם, ארץ מוצאם, השקפתם, מפלגתם או שירותם במילואים, קריאתם לשירות מילואים או שירותם הצפוי בשירות מילואים."

מרכז רחל ינאית בן-צבי, השוכן בלב הרובע היהודי, הוקם לזכרה של רחל ינאית רעיית נשיא המדינה השני. המרכז מתמקד בלימוד תולדות ירושלים ואתריה על מגוון סמליה, אנשה ומקומותיה, ומציע מבחר מסלולי סיור, סמינריונים ותוכניות ייחודיות לתלמידים ולמורים, לחיילים ולעולים, לקבוצות מאורגנות ולמשפחות.



**אילו תכונות מנהיגות של רחל ינאית בן צבי ניתן לזהות?**

" ערך השוויון בין בני האדם צריך להישען על זכותם השווה של בני-האדם להיות שונים זה מזה , מבלי שהשונות בין הבריות תעניק זכויות יתר לאף אחד מן השונים". (מתוך זכויות האדם)

"**שוויון ערך העבודה הוא תיקון נוסף במדרג ערכי השוויון"- מאת דורון נדיב**

"......."שוויון ערך האדם" מבוסס על התפיסה כי קיימת שונות טבעית בין בני האדם, ולכן יש לאפשר לכל בני האדם שוויון הזדמנויות"

שוויון ערך העבודה נשען על זכותם השווה של בני-האדם להיות שונים זה מזה , מבלי שהשונות בין הבריות תעניק זכויות יתר לאף אחד מן השונים. לכן בקבוץ ניסו להגשים את הרעיון ש"מכל אדם לפי יכולתו ולכל אדם לפי צרכיו". רעיון זה מבטא הלכה למעשה את ערך השוויון המוסרי בחברה. שוויון ערך העבודה הוא אותו הרכיב ברעיון זה המתייחס לתחום העבודה. ומכך נובע שבקבוץ אין עבודה נעלה או נחותה כל עבודה ערכה שווה מכיוון שיש לעשות את כל העבודות.

**מה משמעות העבודה בעינך?**

**כיצד בא לידי ביטוי שוויון הזדמנויות בעבודה?**

"שלושה מנהיגים היו לבני ישראל במדבר. על פי דברי מיכה, הקב"ה רואה את מרים כשליחה שוות ערך למשה ואהרן בתהליך יציאת מצרים"

"כי העלתיך מארץ מצרים, ומבית עבדים פדיתיך: ואשלח לפניך, את משה, אהרון ומרים" (מיכה פרק ו' פסוק ד')

. וכן למדרש בסדר עולם רבה, שעל פיו בני ישראל קיבלו מן בזכות משה, עמוד ענן בזכות אהרון, באר בזכות מרים"

**מדוע מרים לא נצרבה - או לא נצרבה די - בתודעה הקולקטיבית?**

**מדוע אנחנו זוכרים אותה יותר כאחות משה מאשר כמנהיגה בזכות עצמה?**